Brnabić: Pomoć za zapošljavanje mladih do 30 godina | SEEbiz.eu\nObjavljeno: 17.08.2020 / 12:01\nPremijerka Ana Brnabić je rekla da je u pitanju šansa za 10.000 ljudi da stekne prvo radno iskustvo u toku devet meseci koliko pokriva taj program.\n“U ove ljude ulažemo oko 10 milijari dinara da steknu svoje prvo iskustvo”, rekla je Brnabić.\nNaglasila je da je Vlada u razgovoru sa mladim ljudima saznala da im je naveći problem prvo radno iskustvo.\n“Nadamo se da će većina ovih mladih ljudi nakon tih devet meseci ostati na mestu na kom stiču iskustvo”, naglasila je ona.\nPo njenim rečima, država će izdvajati 20 hiljada dinara mesečno za svakog ko je završio srednju školu, i 24 hiljada dinara mesečno za one sa završenim fakultetom, dok će ostalo moći da dodaju poslodavci,\n“Nakon toga ćemo pratiti da li su oni ostali u firmama u kojima su sticali iskustvo”, objasnila je ona.\nOd danas do 25. septembra mogu da se prijave poslodavci, dok će od 1. do 15. oktobra moći da se prijave mladi ljudi.\n“Svi će moći da se prijave potpuno elektronski, bez i jednog papira”, rekla je Brnabić\nNapomenula je da će moći da se prijave svi koji nemaju radno iskustvo, a imaju do 30 godina starosti.\n“Oni će već od danas moći da vide ponudu radnih mesta na koje mogu da apliciraju”, objasnila je ona.\nNa pitanje da li postoji mehanizam kojim bi se privrednici naterali da nakon programa zadrže zaposlene, Brnavić je rekla da ne postoji mehanizam za to.\n“Verujem da privrednici najbolje mogu da preopoznaju ono što im je potrebno. Mislim da bi dodatne obaveze samo odvratile poslodavce. Primarni cilj ovog programa je da mladi steknu radno iskustvo”, naglasila je premijerka.\nČadež je na promociji programa “Moja prva plata” rekao da će šansu za zaposlenje preko ovog programa dobiti 10.000 mladih, a država će za tu pomoć izdvojiti dve milijarde dinara.\n“Do sada se na prvi posao čekalo u proseku 23 meseca. Mladi ljudi ulaze u začarani krug gde im traže radno iskustvo da bi dobili posao, njega ne mogu da steknu pre nego što se zaposle. Program je namenjen tome da pomogne tim mladim ljudima”, rekao je Čadež.\nNapomenuo je da iz ugla privrede to jako važna stvar jer već godinama postoji problem sa uskađivanjem onoga što se uči u školama i onome što sa traži na radnom mestu.\n“Ovo je program koji odmah može da proizvede rezultate”, naglasio je on.\nČadež je naglasio da nezaposlenost kod mladih ide i do 22 odsto, a da će ovaj program brzo popraviti tu statistiku.\nOn je pozvao sve poslodavce i mlade pozvao da već danas posete portal mojaprvaplata.gov.rs.\nTagovi: Moja prva plata, Ana Brnabić, Marko Čadež, Privredna komora Srbije, zapošljavanje u Srbiji


Povratak legende: Novi Suzuki Hayabusa uskoro stiže - Muški magazin - trendovi, fitness, lifestyle, saveti, devojke...\nViše od godinu dana nemoguće je kupiti potpuno novi Suzuki Hayabusa u Evropi jer legendarni hiper motocikl nije uspeo da ispuni ograničenja emisije Euro4. Zbog toga Suzuki inženjeri naporno rade na potpuno novoj verziji.\nPoslednjih meseci nekoliko Suzukijevih fotografija nagoveštavalo je izgled i tehnologiju sledećeg Hayabusa modela. Uspeli smo da pronađemo sliku makete od stiropora, koja pokazuje model novog motora. Jasno je da novi dizajn potiče od starog i da prati klasičnu liniju, ali takođe se primećuje i dosta promena u samom izgledu.\nIako nema vesti o agregatu, pojedini izvori govore da će motor Hayabuse biti 1440cc, a da će snaga će verovatno ostati oko 200ks, koa i kod prošlog modela.\nMeđu novim patentima su elementi specifični za emisiju gasova, uključujući kanister sa ugljenikom za filtriranje isparenja goriva i drugi redizajnirani izduvni sistem sa proširenom sakupljačkom kutijom u kojoj se skrivaju dva katalizatora.\nAko sve ide po planu, očekujemo da novi motor vidimo krajem 2020. kao model 2021. sa stilom koji će verovatno biti sličan modelu 'Concept GSX' koji je prikazan na Sajmu automobila u Tokiju 2015. godine.


(VIDEO)“J*bem vam mamu u pi*ku da vam j*ebem” – Đoković odgovorio publici\nSusret u četvrtfinalu protiv šestog nosioca na US Open-u Italijana Beretinija nije ništa bio drugačiji, što se tiče publike od ostalih dosadašnjih mečeva Novaka Đokovića. Američka publika iz meča u meč pokazuje koliko ne navija za protivnike Novaka Đokovića već protiv samog Đokovića.\nTako je bilo i u četvrtfinalu protiv Beretinija a tako će sigurno biti i u polufinalu protiv Zvereva. Moraće Novak da skupi snagu i da bude bolji i od protivnika i od publike. Reklo bi se da kada mu proradi onaj srpski inat niko ne može da ga zadrži. Još dva stepenika ga dele do ulaska u besmrtnost, u istoriju.\nIpak ono što će ostati zabeleženo je odgovor na stalne provokacije i neprimereno navijanje američkim navijačima posle poena u četvrtom setu pri prednosti od 3:1 u gemovima i 2:1 u setovima za Novaka. Podsetimo da je on ovaj meč dobio sa 3:1 u setovima.\nPogledajte poruku i sa koliko besa je Đoković uputio navijačima.


Počela podela auto-sedišta za decu - MARSH online\nPočetna Vesti Društvo Počela podela auto-sedišta za decu\nPostavljeno 7 fеbruаrа, 2020\nU okviru preventivno-promotivne kampanje Saveta za bezbednost saobraćaja na putevima grada Valjeva, juče je počela podela 1000 auto-sedišta za decu. Najpre je podeljeno 150 sedišta deci koja su rođena od 18. oktobra 2017. do kraja decembra iste godine. Potom će biti pozivani i roditelji dece koja su rođena 2018. godine pa na dalje.\nPredsednik Saveta za bezbednost saobraćaja Valjevo Dobrosav Janković kaže da podela sedišta daje određene rezultate i da je 2016. godine kada je doneta Strategija o bezbednosti saobraćaja grada Valjeva, korišćeno svega 17 posto zaštitnih sedišta.\n„Mi smo do sada podelili oko 1200 sedišta. Do kraja ovog meseca ćemo podeliti još 1000 sedišta za decu rođenu od 2017. godine, a da ne bude zabune, roditelji će biti obavešteni kada budu dodeljivana sedišta. Ovo je prvi kontigent od 250, naredni bi trebalo da bude 350 i 400, tako da bi do kraja februara trebalo da podelimo sedišta kako bi naša deca bila što bezbednija u saobraćaju“, rekao je Dobrosav Janković.\nAgencija je prepoznala da deca danas najviše stradaju kao putnici u vozilu i u skladu sa tim, već četvrtu godinu realizuje kampanju koja ima za cilj podizanje procenta upotrebe sedišta za decu i pojasa za decu. Pre podele sedišta održano je predavanje za roditelje koje ima za cilj pravilnu edukaciju roditelja o upotrebi sedišta\nPrethodna objava Odbojkašice Železničara dočekuju TENT\nSledeća objava IZDAJEM LOKAL, ODLIČNA LOKACIJA, POVOLJNO 063/ 80-46-252


BEUM 2012 u Domu Narodne skupštine - Dan u Beogradu\nNaslovna » BG svaštara » BEUM 2012 u Domu Narodne skupštine\nKancelarija za mlade - BEUM\nBEUM 2012 u Domu Narodne skupštine\nNeko drugi 16. oktobar 2012. BG svaštara Postavite komentar\nManifestacija Beogradski model Evropske unije BEUM 2012 biće održana od 25. do 28. oktobra, u Domu Narodne skupštine. Ovaj događaj će okupiti 200 studenata iz cele Evrope, koji će simulirati rad u institucijama Evropske unije, kao što su uloge predsednika, premijera i ministara zemalja članica EU, istakli su organizatori iz nevladine organizacije, okupljenih u Studentsko udruženje „BEUM“.\nDirektorka Kancelarija za mlade grada Beograda Tamara Blagojević izrazila je zadovoljstvo što grad i kancelarija podržavaju ovu manifestaciju.\n– Ovo je jedinstvena prilika za studente iz Evrope, ali pre svega iz Srbije, da steknu praktično znanje iz ove oblasti koje će kasnije moći da primene u profesijama koje su odabrali. Budući advokati, novinari, sudije ili političari biće u prilici da steknu specifična znanja, poput pregovaranja, lobiranja i veštine javnog nastupa, što će im omogućiti napredovanje u karijeri – istakla je Blagojevićeva.\nOna je, u pres sali „Info room-a“, izrazila zadovoljstvo što je „BEUM“ sa istim projektom krenula u edukaciju i srednjoškolaca, i najavila da će grad Beograd nastaviti da podržava ovu i slične manifestacije, jer je to najbolje ulaganje u budućnost.\nZamenik direktora Kancelarija za evropske integracije Vlade Srbije Srđan Majstorović rekao je da je „BEUM“ jedan od pet projekata koje ta kancelarija finansijski podržava, i podsetio da je prva manifestacija 2011. bila pohvaljena u izveštaju Evropske komisije o Srbiji iste godine.\n– Cilj projekta je unapređenje znanja o Evropskoj uniji i njenim institucijama. Osnovne vrednosti EU ostale su nepromenjene i pored krize koja je zahvatila veliki broj članica, a to su vladavina prava i razvoj demokratskih institucija, rekao je Majstorović i dodao da očekuje da studenti iz Srbije koji učestvuju u projektu, uspostave kontakte sa mladima iz Evrope, kao i da doprinesu konkretnim predlozima koji će na kraju biti prosleđeni u Brisel.\nZamenik stalnog predstavnika Programa za razvoja Ujedinjenih nacija (UNDP) u Srbiji Jirg Staudenman podsetio je da je Evropska unija prošle sedmice dobila Nobelovu nagradu za mir i dodao da UN dele iste vrednosti sa Evropom.\nStaudenman je najavio da će UNDP i ubuduće podržavati sve programe u Srbiji, kojima se doprinosi razvoj demokratije i vladavina prava.\nDrugi „BEUM“ biće održan pod pokroviteljstvom UNDP Srbija, Kancelarije za evropske integracije Vlade Srbije, kao i podrške Skupštine Srbije, Narodne banke Srbije i Kancelarije za mlade grada Beograda. (Beoinfo)\nTagovibg svaštara dub kancelarija za mlade studenti\nPrethodni 32. Belgrade Fashion Week\nSledeći Berlin: Ovde je bio zid


Skup u PKS o mogućnostima ulaganja u RS\nTanjug 22. septembra 2021. 13:27\nBEOGRAD – Moja očekivanja od današnjeg sastanka su velika, jer očekujem konkretne dogovore o investiranju u pogeraničnom delu Republike Srpske i Srbije, u slobodnim zonama koje su formirane od Bratunca do Bijeljine, izjavio je premijer RS Radovan Višković.\nNa sastanku u Privrednoj komori Srbije (PKS) o mogućnostima ulaganja u RS, Višković je rekao da su predstavnici sedam kompanija koji su bili na sastanku izrazili konkretnu zainteresovanost za investiranje, među kojima su NIS, Neoplanta, Galens, Cepter i Delta, a sa jednom kompanijom će biti potpisan ugovor o ulaganju.\nSastanku su prisustvovali predstavnici 40 srpskih kompanija, a Višković nije rekao s kojom će kompanijom biti potpisan ugovor, ali je naveo da ona već ima pogon za proizvodnju stambenih kontejnera u Srebrenici.\n„Sada će napraviti fabriku za proizvodnju profila za te kontejnere u Bratuncu, u slobodnoj zoni pored mosta Bratoljub“, rekao je Višković.\nOn je podsetio da je inicijativa za jačanje privredne saradnje Srbije i RS dogovorena pre godinu dana na sastanku sa predsednikom Srbije Aleksandrom Vučićem.\n„Želja nam je da na taj način u pograničnom području zaposlimo ljude i da ih zadžimo u njihovim mestima, kako ne bi dolazili u Beograd, Novi Sad, Bijeljinu ili Banjaluku“, objasnio je Višković.\nPremijer RS je rekao da je Vlada koju predvodi sprema da na sve načine pomogne investitorima i da je u tu svrhu donela Zakon o podsticajima kojim se ulaganja stimulišu različitim poreskim olakšicama.\nMinistar finansija Srbije Sniniša Mali podsetio je da je Srbija najveći investitor u RS, te naveo da je od 2019. godine 148 pravnih lica osnovano u RS, a da su osnivači firme iz Srbije.\n„To nije mali broj, ali može to još bolje i još više. Zato ovakvi skupovi služe“, rekao je Mali.\nOcenio je da privredno povezivanje i investicije ne mogu da se realizuju bez dobre infrastrukture i podsetio je da Srbija i RS imaju 800 miliona evra zajedničkih investicija u autoputeve, hidroelektrane i aerodrom u Trebinju.\nNaveo je da je RS među 10 najvažnijih spoljnotrgovinskih partnera Srbije i dodao kako se međusobna razmena već vratila na nivo pre pandemije.\nMali je naglasio da ne postoji ni jedna lokalna samouprava u RS koja nije dobila neku vrstu pomoći od Srbije i precizirao kako je do 2014. godine Srpska dobila 82 miliona pomoći iz Srbije.\n„U ovom trenutku sa ministarkom finasija RS gledamo da proces finasijske konsolidacije koji ćemo primenjivati u Srbiji primenimo i u RS. Sa Poštanskom štedionicom radimo na preuzimanju operacija bivše Komercijalne banke u RS, kako bi imali finasijski oslonac za dalje jačanje privrednih i infrastrukturnih projekata o kojima ovde govorimo“, rekao je Mali.\nOn je naglasio da je Srbija postala motor razvoja celog regiona sa stopom rasta većom od sedam odsto i sa očekivanjem da će do kraja godine BDP dostići 52 milijarde evra.\n„Kada pogledate naše razvojne potencijale i kada na to dodate Republiku Srpsku i ostale zremlje regiona, onda vidite koliko zajedno možemo da budemo još jači, još konkurentniji, još atraktivniji. Zato vas pozivam da još vise investirate u RS“, poručio je Mali prisutnim biznismenima iz Srbije.\nPredsedniki PKS-a Marko Čadež je istakao da su komapnije iz Srbije u RS uložile više od milijardu evra.\n„Danas je prisutno samo 40 kompanija. Interesovanje je bilo mnogo veće, ali nismo mogli da ih sve prihvatimo zbog epidemioloških mera. Zato je ovo prvi u nizu ovakvih sastanaka. Drago mi je da imamo i konkretne poslove danas, imamo i sedam kompanija koje imaju konkretne planove šta bi želele da proizvode u Republici Srpskoj“, najavio je Čadež.\nPredsednik Privredne komore RS Pero Ćorić rekao je da postoji obostrana žellja da se napravi veliki iskorak na planu investicija, zbog cega je RS sa svojim lokalnim samoupravama i NALEDOM napravila mrežuradi stvaranja sredina sa povoljnim posl.ovnim okruženjem.\nDodao je da u RS već postoji 12 takvih lokalnih samouprava, spremnih da prihvate domaće i strane ulagače sa završenom infrastrukturom.\nĆorić je izrazio nadu da će u narednom periodu obim razmene preko Drine biti mnogo veći i da će RS povećati izvoz u Srbiju.


TotalCar.rs » Da bi se ujedinio s Fijatom, Reno pregovara o savezu s Nisanom\nNisan i Reno pregovaraju o “remontu” svoje istorijske alijanse da bi eventualno ponovo otvorili vrata za pregovore sa italijanskim proizvođačem automobila Fiat, objavio je “Volstrit džornal”.\nPrema tom američkom poslovnom dnevniku koji se oslanja na izvore bliske dvema kompanijama, Nisan bi da Reno koji poseduje 43 odsto japanske grupacije, smanji svoj udeo. S druge strane, Nisan ima samo 15 odsto Renoa i nema glasačka prava.\nIzmena odnosa dve kompanije mogla bi pomoći smanjenju tenzija među njima i tako ublažiti Nisanovu nevoljnost za spajanje s Fiat-Krajslerom.\nU nedostatku eksplicitne podrške kompanije Nissan, početkom juna su propali pregovori o “venčanju” radi formiranja svetske industrije automobila “Broj tri”.\nAko uspeju pregovori o promeni udela Renoa i Nisana, dogovor bi mogli postići u septembru, piše “Volstrit džornal”.\nMeđutim, bilo koji razvoj događaja zahteva odobrenje francuske države koja ima 15 odsto kapitala Renoa. Ali, takvo odobrenje nije izvesno: putujući za Tokio krajem juna, predsednik Emanuel Makron je odbio da razmotri promenu strukture vlasništva kapitala.\nFoto: REUTERS/Regis Duvignau, Izvor: N1


Beograd -- Dok predsednik Srbije ne iznese podatke o zločinima koji se stavljaju na teret Veljku Belivuku, beogradski mediji navode svoja saznanja o kriminalnim radnjama. Podsetimo, sednica Saveta za nacionalnu bezbednost trebalo je da se održi u… »\nKako Radio televizija Novi Pazar nezvanično saznaje, gotovo u isto vreme dogodila su se dva požara. Prema nezvaničnim informacijama u Ulici Koste Racina goreo je dimnjak na porodičnoj kući. Drugi požar, nezvanično, gorelo je vozilo u pokretu u… »\nNišlijka skočila sa terase\nPrema nezvaničnim informacijama, ona se na ovaj korak odlučila zbog ljubavnih problema i nisu utvrđene niakakve sumnjive okolnosti. Povređena Nišlijka je prevezena u Klinički centar u Nišu gde joj je ukazana pomoć i utvrđeno da nema drugih… »\nU Takovu zaustavljen vozač sa 3,63 promila alkohola u krvi\nČAČAK, GORNJI MILANOVAC – Pripadnici saobraćajne policije u Čačku sinoć su u Takovu zaustavili tridesetšestogodišnjeg muškarca koji je upravljao automobilom “fijat punto“ sa 3,63 promila alkohola u organizmu. Vozač je isključen iz… »\nOd 13 poginulih lica u saobraćaju, na teritoriji opštine Bajina Bašta, od 2015. do kraja 2020. godine, čak sedam su bili traktoristi. To je, prema podacima Agencije za bezbednost saobraćaja, 54 odsto poginulih lica na teritoriji ove male opštine u… »\nDo ključnih dokaza protiv kriminalnih grupa Veljka Belivuka, Marka Miljkovića i Darka Eleza, pored ostalih materijalnih tragova, policija i tužilaštvo došli su tokom veštačenja mobilnih telefona pripadnika ovih ekipa, ali i njihovih saradnika! Kako… »\nN. S. se tereti za krivično delo ubistvo u pokušaju. N. S. (21) iz Kragujevca uhapšen je zbog sumnje da je jutros na gradilištu, posle svađe, ubo u vrat 37-godišnjeg muškarca sa kojim je radio. Povređeni muškarac je zbrinut u Kliničkom centru u… »\nOdređeno zadržavanje bahatom vozaču: Sumnjiči se da je pijan i drogiran pokosio muškarca na Novom Beogradu\nOdređeno mu je zadržavanje do 12 sati radi otrežnjenja. Saobraćajni policajci iz Čačka u sredu veče su u Takovu zaustavili tridesetšestogodišnjeg muškarca koji je upravljao automobilom „fijat punto“ sa 3,63 promila alkohola u organizmu… »


Darko Lazić mogao bi u zatvor: za 5 godina napravio 12 prekršaja – Tračara\nDarko Lazić mogao bi u zatvor: za 5 godina napravio 12 prekršaja\nDarko Lazić mogao bi da završi u zatvoru na 5 godina zbog nesavesne vožnje, zbog koje je doživeo saobraćajnu nesreću, ali i brojnih drugih prekršaja koje je načinio prethodnih godina.\nProtiv folkera bi mogla da bude podneta krivična prijava, ne samo zbog poslednjeg prekršaja, već i zbog prethodnih.\nBebi Dol gost iznenađenja na YouBox koncertu Nataše Bekvalac\nEvo ko još nastupa na Virtuelnoj maturi ovog petka\nIvana Stanković nakon afere “kokainske orgije”: Sad svi znamo šta znači reč “starleta”\n“Kobne noći kada je sleteo s puta, Lazić je vozio neprilagođenom brzinom, usled koje je došlo do nezgode, zbog čega mu sledi novčana kazna od 20.000 do 40.000 dinara ili kazna zatvora od jednog do 45 dana. Takođe, Darko od 2013. godine nema vozačku dozvolu, koja mu je oduzeta, ali to ga nije sprečavalo da seda za volan. Za vožnju bez osnovnog dokumenta moraće da plati od 100.000 do 120.000 dinara ili od 30 do 60 dana iza rešetaka.,” kaže izvor blizak pevaču za Srpski telegraf.\n“Da stvar bude još gora, zbog vožnje u teškom alkoholisanom stanju, s obzirom na to da mu je izmereno 1,39 promila alkohola u krvi, Darku sledi kazna od 100.000 do 120.000 dinara ili od mesec do dva zatvora. Uz to, mogao bi da dobije zabranu upravljanja vozilom od osam do 12 meseci. Jedinstvena kazna za ove prekršaje po njega neće biti nimalo prijatna. On najblaže može da prođe ako plati 220.000 dinara i 16 meseci zabrane upravljanja, a najteže da dobije 90 dana zatvora i 24 meseca zabrane upravljanja vozilom,” dodaje on.\nDarko od 2013. godine ima evidentirano oko 12 prekršajnih prijava i sve su uglavnom slične, a poslednjih godina vozio je bez vozačke dozvole.\nA post shared by DARKO LAZIĆ (@darkolazicofficial) on Apr 10, 2018 at 6:08pm PDT\n“Poslednjih pet godina gotovo da je sve vreme vozio a da mu je pritom bila oduzeta vozačka dozvola. Većina prekršaja je za brzu vožnju i vožnju bez vozačke dozvole, što spada među najveće kazne kada je saobraćaj u pitanju. Manji procenat su one za nepropisno parkiranje, a ima čak i jedna koju je dobio jer nije želeo da otkrije ko je vozio automobil registrovan na njegovo ime koji je prošao kroz crveno svetlo na semaforu,” kaže izvor.\n“Njegov policijski dosije, kada su prekršajne prijave u pitanju, dovoljno govori o tome da je reč o nesavesnom vozaču, koji je na kraju sebi ugrozio život ne poštujući saobraćajne propise,” završava izvor.\nCeca: Arkana treba da glumi Vuk Kostić… ili Brad Pitt\nHailey i Justin Bieber tuže plastičnog hirurga?!


Srbija i Belorusija potpisale Sporazum o vojno-tehničkoj saradnji - Sputnjik Srbija\n01:09 02 Oktobar 2020\n16:15 26.01.2017 (osveženo 17:32 26.01.2017) Preuzmite kraći link\nMinistar odbrane Zoran Đorđević potpisao je Sporazum o vojno-tehničkoj saradnji Srbije i Belorusije, kojim se stvara pravni osnov za vojno-tehničku saradnju dveju zemalja.\nSa beloruske strane Sporazum je potpisao predsednik Državnog vojno-industrijskog komiteta Sergej Petrovič Guruljev, saopštilo je Ministarstvo odbrane.\nSrbija ključni ekonomski partner Belorusije na Balkanu\nPotpisivanju više međudržavnih sporazuma prisustvovali su danas predsednik Vlade Srbije Aleksandar Vučić i predsednik Vlade Belorusije Andrej Kobjakov.\nBivši diplomata Srećko Đukić smatra da je ovo sjajan potez. Inicijativa o vojnoj saradnji odavno postoji, još od vremena kada sam bio ambasador u Belorusiji, kaže Đukić za Sputnjik.\n„Ta zemlja je vrlo razvijena u pogledu vojno-industrijskog kompleksa, proizvodi čitav spektar sredstava, ta je praksa nasleđena od Sovjetskog Saveza. Dobar deo pogona je obnovila, javlja se kao vrlo pouzdan i veliki saradnik ruskog vojno-industrijskog kompleksa. U svakom slučaju, Srbija bi mogla mnogo toga da dobije saradnjom u ovoj oblasti“, kaže Đukić.\nOn ocenjuje da su odnosi Srbije i Belorusije u stalnom političkom usponu i podseća da su poslednjih godina posete kao što je današnja, postale redovne. To je jasan znak da između dve zemlje nema nijednog otvorenog pitanja, zato su perspektive za saradnju jako velike, treba da se koncentrišemo na ekonomske odnose, pre svega na međusobnu trgovinu, dodaje Đukić.\n„Trenutno imamo niži nivo izvoza nego pre šest ili sedam godina, uopšte cela trgovina je na nižem nivou, zbog opšte krize u međunarodnoj trgovini. I u Belorusiji je poslednjih godina stopa privrednog rasta vrlo niska. Prema tome, prostora za saradnju ima jako puno. Ono čime treba da rezultiraju sve političke posete je da se naša roba nađu u daleko većem obimu na beloruskom tržištu. Nivo razmene od 80 ili 90 miliona dolara je nezadovoljavajući, imajući u vidu koliki je potencijal i jedne i druge zemlje“, ocenjuje bivši ambasador u Belorusiji.\nĐukić smatra da je jako važno da se tamo pojave naše građevinske kompanije, koje bi potom mogla da prati srpska industrija građevinskog materijala i opreme za objekte, jer uglavnom se grade poslovni prostori i hoteli.\nugovor, saradnja, Belorusija, Srbija


Televizija Kanal9 - Predsednik Saveza samostalnih sindikata Srbije Ljubisav Orbović posetio Zastavu Inpro\nPredsednik Saveza samostalnih sindikata Srbije Ljubisav Orbović posetio Zastavu Inpro\nZastavu Inpro posetio je predsednik Saveza samostalnih sindikata Srbije Ljubisav Orbović, kako bi se upoznao sa aktuelnom situacijom ovog preduzeća koje se nalazi pred privatizacijom.\nPredsednik Saveza samostalnih sindikata Ljubisav Orbović istakao je prilikom posete kragujevačkom preduzeću da je Zastava Inpro fabrika koja radi i ima rezultata, a samim tim i perspektivu. Zato i očekuju da će u narednom periodu doći strateški partneri koji bi nastavili delatnost.\nU ovom kragujevačkom preduzeću ističu da im i te kako znači poseta predsednika Saveza samostalnih sindikata Srbije, s obzirom da je on i član Socijalno- ekonomskog saveta i direktan pregovarač sa vladom Srbije. Razgovor sa njim pomoći će im da se na najbolji način pripreme za privatizaciju koju odavno spremno očekuju.\nU Zastavi Inpro, koja ima 3 osnovna programa proizvodnje i 2 dopunska koja su u razvoju, radi 350 zaposlenih. Oni očekuju da će nakon privatizacije doći do unapređenja proizvodnje, kako bi veći deo ostao da radi u firmi.


Niška televizija » DSS za decentralizaciju i demokratizaciju stranke (VIDEO)\nDSS za decentralizaciju i demokratizaciju stranke (VIDEO)\nObjavljeno 23.10.2014. 16:20\nDecentralizacija i demokratizacija stranke, kao i bolji kontakt sa građanima, jesu primarni ciljevi DSS-a. Na globalnom planu, politika neće biti menjana, što znači da se ova stranka i dalje zalaže protiv ulaska Srbije u Evropsku uniju i NATO, rečeno je u niškom odboru.\nSvojim političkim radom Demokratska stranka Srbije zastupljena je u 7 regiona. Sedišta su na Kosovu i Metohiji, u Nišu, Kragujevcu, Čačku, Novom Sadu, Kikindi i Beogradu. Na njihovom čelu biće po jedan potpredsednik stranke, a u Nišu to je Milan Lapčević. Ovakvom organizacijom stranka će biti u stalnom kontaktu sa građanima, što, kako kažu, nije bilo karakteristično za njeno prethodno rukovodstvo.\nDemokratizacija stranke sprovešće se uvažavanjem inicijative njenih članova, tako da će DSS ubuduće više biti okrenut idejama opštinskih odbora. Na konferenciji za novinare rečeno je i da stranku nije napustilo 800, već svega 30 članova, što je inače tema medijskih nagađanja u poslednje vreme.


Beogradski centar za ljudska prava - Belgrade Centre for Human Rights » Konkurs za originalni literarni predložak\nBeogradski centar za ljudska prava, Komitet pravnika za ljudska prava, ApsArt Centar za pozorišna istraživanaja i Medijski centar Beta raspisuju konkurs za originalni literarni predložak, napisan na srpskom jeziku ili jezicima manjina (uz dostavljen prevod na srpski). Teme: etnička netrpeljivost i diskriminacija, tolerancija i prevazilaženje etničke distance. Prilikom donošenja odluke o pobedniku, žiri će uzeti u obzir i kreativnost, otvorenost, originalnost i relevantnost rada spram izabrane teme.\nOdluku o pobedniku konkursa žiri će doneti do 31. januara 2015. godine. Konkurs će imati samo jednog pobednika i samo jednu nagradu – personalni računar. Nagrada će biti dodeljena u februaru 2015. godine u Beogradu, na dan izvođenja predstave inspirisane nagrađenim delom.\nStručnu podršku projektu dalo je Ministarstvo omladine i sporta.


Vikimedija Srbije obeležava 15 godina od osnivanja i početka rada na prikupljanju i širenju slobodnog znanja kroz Vikimedijine projekte. Ovog puta, okupljanje članova organizacije, volontera, saradnika i partnera biće organizovano onlajn, u četvrtak, 3. decembra 2020, od 18 časova. Vikimedija Srbije nastala je 2005. godine kao peti po redu ogranak Zadužbine Vikimedija. Propagiranje ideja za stvaranje, sakupljanje i umnožavanje slobodnog sadržaja na Vikimedijinim projektima bile su centralne aktivnosti organizacije. Uz ovaj fokus došli su i programi koji su se godinama razvijali, napredovali i integrisali u akademsko okruženje. Jedan od prvih poduhvata bio je Obrazovni program u okviru kog su učenici i studenti pisali seminarske radove na Vikipediji.\nTada kreiran kao potpuna novina, a danas se primenjuje širom sveta, u gotovo svakom ogranku ili zajednici Vikimedije u svetu. Među projektima su se našla i foto-takmičenja, koja su pored učesnika, privukla i institucije kulture i tako otpočela GLAM saradnje. Sve saradnje, projekti, dešavanja i događaji bili su odlična prilika za promovisanje volonterizma i širenje kapaciteta organizacije.\nDanas, nakon 15 godine, iza organizacije stoje volonteri, čvrsta partnerstva, održiva saradnje, brojne konferencije i regionalni projekti. Zbog toga vas pozivamo da zajedničke uspehe proslavimo onlajn okupljanjem putem Zum platforme, u četvrtak, 3. decembra, od 18 časova. Tokom rođendana pričaćemo o tome šta smo uradili u 2020. godini i kako smo prebrodili izazove, proglasićemo najuspešniji projekat, a zajednici će se obratiti Miroslav Loci, predsednik Udruženja i Aleksandra Popović, dobitnica nagrade Branislav Jovanović. Deo druženja će biti izdvojen za onlajn igre.\nPrisustvo možete potvrditi na strani rođendana na Vikipediji, a tu možete naći i link za ulazak na sastanak.


Izvor: Radio 021, 14.Jan.2018, 10:14\nRezultati istraživanja Eurobarometra obavljeni 17. decembra 2016. pokazali su, naime, da su evropski građani zabrinuti za nezavisnost medija, te da ljudi nemaju poverenja u medije.\n"Sloboda primanja i prenošenja informacija i pluralizam medija zaštićeni su Poveljom EU-a o temeljnim pravima. Živimo u dobu u kojem nas preplavljuju informacije i dezinformacije. Stoga svojim građanima moramo osigurati alate za prepoznavanje lažnih vesti, poboljšavanje poverenja na internetu i upravljanje primljenim informacijama", rekao je tim povodom potpredsednik EK Frans Timerman.\n"Moramo pronaći uravnoteženi pristup između slobode izražavanja, medijskog pluralizma i prava građana na pristup raznolikim i pouzdanim informacijama. U pronalaženju rešenja trebalo bi da učestvuju svi relevantni subjekti, kao što su internet platforme ili informativni mediji", dodao je potpredsednik zadužen za jedinstveno digitalno tržište Andrus Ansip.\nOvo se savetovanje odnosi samo na lažne informacije i dezinformacije na internetu kada sadržaj nije sam po sebi nezakonit, te stoga nije obuhvaćen postojećim zakonodavstvom EU-a ili nacionalnim zakonodavstvom i samoregulatornim merama.\nEvropski parlament je prošle godine doneo rezoluciju kojom je Komisiju pozvao da dubinski analizira trenutnu situaciju i pravni okvir u pogledu lažnih vesti i da proveri mogućnost zakonodavne intervencije, kako bi se ograničila distribucija i širenje lažnih sadržaja.\nKomisija je potvrdila da je to prioritet, te je inicijativu za suzbijanje lažnih vesti na internetu uključila u svoj program rada za ovu godinu.\nBlic: Evropska komisija preduzima mere protiv lažnih vesti na internetu


Uzurpator - Srđan Milošević - Peščanik\nJasno je da AVtokrator radi šta mu padne na poremećenu pamet, a ne ono što Ustav i zakoni nalažu. To ide dotle da ovaj Antuntun sa Andrićevog venca ne samo da radi ono što ne treba i što čak ne bi ni smeo da radi, već istovremeno ne radi ono što bi trebalo da radi. Njegova izjava da „misli“ da je potpisao ili da nije potpisao neki zakon je zapravo direktno AVtokratorovo priznanje upravo iznete kvalifikacije. Ne (samo) zbog sadržaja jednog ili drugog zakona, već zbog odnosa prema, uslovno govoreći, najkonkretnijoj predsedničkoj dužnosti.\nNaime, kada bi se predsednik držao slova i duha Ustava Republike Srbije upravo njegovo učešće u zakonodavnoj aktivnosti moralo bi mu oduzeti lavovski deo radnog vremena. Zakonodavna aktivnost toliko je intenzivna da je predsedniku potrebno puno vremena da se upozna, samo u najširim okvirima, sa svakim od zakona na koje treba da stavi svoj potpis ili, pak, da iskoristi suspenzivni veto. Ali – to je deo posla, to je hteo da radi, za to se laktao, izbori su kradeni da bi on to radio, ispira se mozak ljudima da bi on to radio, medijska mašinerija obmana i manipulacija je u pogonu da bi on to radio – a on to na kraju radi sa nehajem koji je, najblaže govoreći, nedopustiv.\nMeđutim, ono što je naročito zlokobno u odnosu AVtokratora prema jednoj od najvažnijih dužnosti jeste što se u konkretnom slučaju o kojem je ovde reč radi baš o Zakonu o referendumu i narodnoj inicijativi. Pogledajmo odredbu Ustava Republike Srbije, ne najmanje važno – sadržanu već u članu 2, dakle na samom početku Ustava i, ni manje ni više nego, pod rubrumom\nNe zna se koji je deo ovog člana Ustava važniji i ne zna se koji bi njegov deo pre trebalo naglasiti. Bez obzira na to što u našem političkom sistemu referendum i narodna inicijativa nisu prepoznati niti uvaženi u dovoljnoj meri kao mehanizmi putem kojih građani vrše svoju suverenu vlast to ne znači da predsednik države može sa takvim neskrivenim nehajem i prezirom da se odnosi prema zakonu koji reguliše ovu oblast. Takav odnos AVtokratora prema rečenoj materiji je otvoreno vređanje i potcenjivanje građana, poruka da je narodna suverenost iz njegove perspektive savršeno nebitna kategorija, toliko da on ni ne zna da li je potpisao zakon koji uređuje nešto tako – iz njegove perspektive – minorno i irelevantno. Taj belodano demonstrirani prezir i prema dužnosti i prema građanima, tipično uzurpatorski, trebalo bi svakome da bude alarm koji jednostavno ne sme ignorisati. Jedan od mnogih…\nAVtokrator ne ume ili ne oseća potrebu čak ni da se pretvara da se kreće u okvirima ustavnosti, tako da je odsustvo makar i te glume uvredljivo. Njegovo povremeno zazivanje Ustava je isključivo vezano za izbegavanje odgovornosti i vodviljskog je karaktera (redovno u onom dripačkom maniru „hteli ste po ustavu, eto vam, to vam je po ustavu“). Pritom je, po pravilu, to zazivanje deplasirano i pogrešno, čak morbidno (kao u slučaju pravnog idiotizma da je bagerista imao ustavno pravo da – kad se sve izvede do konačnih implikacija – gazi ljude koji su blokirali magistralu, pošto je takva blokada puta nezakonita).\nNe znam da li će biti snage, ali znam da je nasušna potreba ovog društva osloboditi lažnog predsednika dužnosti koju ne ume i ne zaslužuje da obavlja, koje nije dostojan i koju unižava do granica koje su odavno izvan dometa izrecivog. Krajnje vreme je odavno i, da se ne zavaravamo neosnovanim optimizmom – nenadoknadivo prošlo…


Službenici američke administracije na prinudnom odmoru zbog Trampa | Nova Ekonomija\nSlužbenici američke administracije na prinudnom odmoru zbog Trampa\nStotine hiljada službenika američke administracije ide na prinudni odmor zbog takozvanog šatdauna.\nDemokrate iz Kongresa i predsednik su na ratnoj nozi zbog budžeta kojim bi Tramp da finansira granični zid ka Meksiku.\nU ponoć (subota jutro po srednjeevropskom vremenu) na snagu je stupio prekid finansiranja desetina vladinih agencija i ministarstava. Stotine hiljada javnih službenika su prinuđene na neplaćeni odmor ili da pak rade bez plate te da svoj novac dobiju tek kada se okonča takozvani šatdaun (shutdown) i usvoji naredni budžet.\nŠatdaun, neka vrsta prinudnog i privremenog finansiranja najosnovnijih potreba administracije, dešava se kada Kongres ne usvoji budžet na vreme. Ovog puta se koplja lome oko starog predizbornog obećanja predsednika Donalda Trampa o izgradnji graničnog zida ka Meksiku.\nPremda Republikanci, dok ne istekne stari saziv Kongresa, imaju većinu u oba doma parlamenta, potrebna im je dodatna podrška demokratskih senatora. Ovi pak odbijaju da glasaju za budžet u kojem je pet milijardi dolara predviđeno za gradnju zida.\n"Nećeš dobiti zid"\nPredvodnik demokratskih senatora Čak Šumer rekao je da je Tramp jedini krivac za zastoj: "Nećeš dobiti zid danas, ni sledeće sedmice, niti od trećeg januara kada Demokrate preuzimaju kontrolu nad Predstavničkim domom", poručio je predsedniku.\nU januaru, naime, u Kongres ulazi novi saziv na osnovu poslednjih izbora u novembru kada su Republikanci odbranili većinu u Senatu, ali je izgubili u Donjem domu.\nMinistar odbrane SAD podneo ostavku zbog sukoba s Trampom oko Sirije\nSAD: Postignut dogovor o novom budžetu\nDogovoren EU budžet za 2014. godinu


Radio Tivat | ŽRK Tivat: Uz navijače možemo srušiti Nikšićanke\n19 нов ŽRK Tivat: Uz navijače možemo srušiti Nikšićanke\nPosted at 12:33h in Sport\tby\tDragan Popadic\nU Drugoj rukometnoj ligi za žene nastavlja se velika borba za prvo mjesto i titulu jesenjeg prvaka.\nOva sedmica daće odgovor kome će pripasti lovor nakon prvog dijela prvenstva. Bez poraza su Tivat, Nikšić i barski Mornar 7. Upravo Baranke i Nikšićanke sjutra se sastaju u zaostaloj utakmici, a u subotu veče u Tivtu veliki derbi: Tivat – Nikšić:\n„Za sada smo veoma zadovoljni igrom i rezultatima. Savladali smo svih 8 ekipa i sa velikim ambicijama dočekujemo Nikšićanke. Biće izuzetno teško, jer će one biti pojačane sa tri igračice iz Prve lige iz „Devetke“, jer je jesenji dio u Prvoj ligi završen. Pošto već imaju tri igračice na dvojnu registraciju, praktično će naše djevojke igrati protiv prvoligaškog sastava. Uprkos tome, na krilima dosadašnjih pobjeda i uz podršku publike, možemo do novog trijumfa“ – saopšteno je iz tivatskog kluba uz poziv navijačima da u subotu dođu u Župu i bodre Tivćanke.


Sredstva evropskih fondova za poljoprivrednike iz Šumadije - iKragujevac\nSredstva evropskih fondova za poljoprivrednike iz Šumadije\nutorak, 14 jul 2015 12:57\nU naseljima Čumić i Stragari su locirana dva od ukupno pet novoformiranih ruralnih centara za razvoj poljoprivredne proizvodnje na području Kragujevca. Proteklih dana u organizaciji lokalne samouprave i Regionalne agencije za ekonomski razvoj Šumadije i Pomoravlja, predstavljeni su aktuelni programi Ministarstva poljoprivrede i zaštite životne sredine i organizacije Evropske unije za ruralni razvoj (IPARD).\nMinistarstvo poljoprivrede je sa IPARD-om potpisalo ugovor na osnovu kojeg će iz evropskih fondova biti povučeno oko 175 miliona evra za razvoj domaće poljoprivredne proizvodnje.\nEdukacija poljoprivrednika u novoformiranim ruralnim centrima na području Kragujevca, ali i drugih gradova u Srbiji, prvi je korak u realizaciji programa Ministarstva poljoprivrede i IPARD-a, rečeno je na skupu šumadijskih poljoprivrednika.\n"Poljoprivrednim proizvođačima mnogo znače ovakvi skupovi, jer su nam informacije o mogućim podsticajima neophodne. Često nismo u situaciji da budemo obavešteni o raznim vrstama podsticajnih sredstava i kredita, a veliku pomoć očekujemo kako u pripremi dokumentacije za konkurisanje kod evropskih fondova, tako i u rešavanju problema koji muče naše selo", rekao je Goran Mijailović, predsednik udruženja "Šumadija voće" iz Čumića.


Najmanje 49 ljudi nestalo prilikom prevrtanja dva turistička broda na Tajlandu – NovostiDana.rs\nNajmanje 49 ljudi nestalo je danas kada su se dva turistička broda prevrnula u nemirnim vodama Adamanskog mora kod ostrva Puket na Tajlandu, saopštili su zvaničnici.\nJak vetar otežava akciju spasavanja nestalih putnika, navodi agencija Asošiejted pres.\nPortparol guvernera Puketa rekao je da je 48 putnika bezbedno prebačeno na kopno, dok se za 49 još traga.\nZvaničnici Puketa ranije su izdali upozorenje zbog loših vremenskih uslova koji se očekuju do sledećeg utorka. Oni razmatraju da zabrane brodovima da isplovljavaju dok traje upozorenje na jake vetrove.


Slobodan Vasković - Sa druge strane...: Dodik u panici: Kaja po direktivi kupuje „Bosku“ od Đurića\nDodik u panici: Kaja po direktivi kupuje „Bosku“ od Đurića\nMilorad Dodik je u velikoj panici zbog istrage koju Tužilaštvo BiH vodi o privatizaciji RK „Boska“. Stoga je prisilio tajkuna Mladena Milanovića Kaju da „Bosku“ otkupi od beogradskog konzorcijuma „Delta Zekstra“.\nAkcija je već pripremljena, a trebalo bi da se realizuje u narednih desetak dana preko banjalučke berze.\nKaja Milanović će za „Bosku“ izgrcati između 12 i 15 miliona KM. Ta suma je neophodna da bi se vratio novac IRB-u, koji je za 15 miliona KM kupio bezvrijedne obveznice „Boske“.\nDragan Đurić, sadašnji vlasnik „Boske“, najveći dio tog novca izvukao je u Srbiju, dok je njegovim manjim dijelom otplatio kredite koje je podigla „Boska“. Tim kreditima Đurić je platio „Bosku“, što znači da je, defakto, „Boska“ kupila samu sebe (vidi film „Operacija Boska“).\n„Boska“ ne vraća pare IRB-u, koji je podnio tužbu protiv te firme. Ukupan dug „Boske“ prema IRB-u je oko 13 miliona KM.\nMilanović se opire Dodikovoj naredbi da kupi „Bosku“ od Đurića, ali će je morati izvršiti.\nMilanović je jedna od najvažnijih poluga „Mrkonjićkog klana“, koji predvodi ministar finansija Zoran Tegeltija.\nSamo u prošloj godini, neto dobit ovog klana iz raznoraznih nezakonitih poslova, iznosila je, prema tvrdnjama upućebih, 35 miliona KM. Klan posjeduje i desetine miliona „crnog keša“ koje pokušava ubaciti u legalne tokove.\nTužilaštvo BiH istražuje već odavno kriminalne poslove Kajinih firmi, pa će realizacija kupoprodaje „Boske“ biti odlična prilika za ubrzanje tih istraga.\nMilanović je prije nekoliko mjeseci zatražio državljanstvo Slovenije za sebe i članove svoje porodice. Naveo je da je disident i da je izložen političkom progonu od Dodikovog režima.\nProgon zaista i postoji, ali ne politički, već keš!


Đilas: Opozicija međunarodnoj zajednici treba kao ikebana\nDanas\t23.08.2019 10:49\nPredsednik Stranke slobode i pravde Dragan Đilas izjavio je da je opozicija "kao ikebana" međunarodnoj zajednici koja podržava predsednika Srbije Aleksandra Vučića od koga, kako je ocenio, očekuje da prizna nezavisnost Kosova.\nMeđunarodnoj zajednici, koja podržava Aleksandra Vučića zbog toga što očekuje da prizna Kosovo, opozicija u parlamentu treba kao ikebana kada Vučić bude predložio svoj plan za Kosovo, kaže predsednik Stranke slobode i pravde Dragan Đilas za Danas objašnjavajući razlog zbog kojeg mišljenje stranih diplomata, da bojkot možda i nije najbolje rešenje, neće promeniti odluku opozicije da ne izađe na naredne izbore.\n– Potpuno je jasno da međunarodna zajednica podržava Aleksandra Vučića zbog toga što očekuje da prizna Kosovo. I zato žmure na sva kršenja ljudskih prava, na potpunu kontrolu medija, na uništavanje svakoga ko drugačije misli, na to što su evropske integracije Srbije potpuno zaustavljene, kazao je Đilas u intervjuu za dnevni list "Danas"\nTakvoj međunarodnoj zajednici treba opozicija u parlamentu kao ikebana kada Vučić bude predložio njegov istorijski sporazum koji će ceo region gurnuti u dodatnu nestabilnost i dovesti do novih sukoba za neku deceniju. Kao što sam već više puta rekao i napisao: Za svoju slobodu ćemo se izboriti sami, kao mnogo puta u našoj istoriji. Kad je izborimo znaćemo da je naša i da nikome ništa ne dugujemo – kaže Đilas, za "Danas".\nAmbasador Nemačke Tomas Šib je juče gostujući u Novom danu na televiziji N1 rekao da bojkot nikada nije dobar, ali da je važno da opozicija mora da ima uslove da može da funkcioniše i radi, te da zbog toga Nemačka podržava dijalog vlasti i opozicije koji je pokrenut na Fakultetu političkih nauka.\nSumnjičav stav najuticajnijih svetskih zemalja, koje ne razumeju najbolje koncept bojkota, opoziciju ipak ne može da razuveri u ubeđenju da na predstojeće glasanje ne izađe jer vlast neće da ispuni zahteve koji su pred nju stavljeni pre više meseci.\nI zamenik pomoćnika državnog sekretara SAD za evropska i evroazijska pitanja Metju Palmer nedavno je izjavio da se SAD nadaju da će opozicija u Srbiji odustati od bojkota izbora i da će s predstavnicima vlasti postići dogovor o izbornim uslovima.


„Baš iz Srbije“ – za lakši plasman proizvoda – Agroprofit\nHomeAgroekonomija„Baš iz Srbije“ – za lakši plasman proizvoda\n5. јуна 2017. Agroprofit Agroekonomija, Ostale teme 0\nUdruženje poljoprivrednih proizvođača i pravnih lica „Baš iz Srbije“ osnovano je kako bi se poboljšala poljoprivredna proizvodnja, kao i plasman gotovih domaćih proizvoda.\nIdeja je i da se unapredi način poljoprivredne proizvodnje i edukacija poljoprivrednih proizvođača, ali i da bi visok nivo kvalitetnih i zdravih proizvoda našao najbolji put do potrošača.\nPodrška organskoj proizodnji\nUdruženje je osnovano sa ciljem kako bi se najpre dala podrška srpskom seljaku i proizvodnji organskih i zdravih proizvoda, koji potiču iz Srbije, i kako bi ti proizvodi našli put do prave srpske trpeze. Na konferenciji za medije predstavili su se članovi udruženja, i poljoprivredni proizvođači, a ispred udruženja, medijima, i građanima obratila se Tijana Vuković:\n„Želimo da svaki proizvođač, bio mali, veliki, bilo to malo gazdinstvo, domaćinstvo, proizvodnja, ima priliku da plasira svoj proizvod u srcu Beograda. Plan je da se širimo i u više gradova Srbije. Želimo da naučimo mlade domaćice, majke da znaju da prepoznaju šta je domaće jaje, šta je organska jagoda i proizvod napravljen baš u Srbiji. Ovo udruženje trenutno broji preko 480 članova i jedno je od najvećih. Želimo da pružimo šansu proizvođačima da ponude svoju robu, da iz Srbije izvezemo ono najbolje i predstavimo našu zemlju onakvom kakva jeste – poljoprivredna zemlja“.\nU prostorijama udruženja na Slaviji postavljeni su štandovi, na kojima će biti prezentovani proizvodi članova udruženja, a sam prostor, kao i izložbeni deo, biće u budućnosti dostupni svim poljoprivrednim proizvođačima iz cele Srbije, kako bi plasirali svoje proizvode.\nKafa od cvekle, čili sos i organske jagode\nDragan Nedeljković, jedan od osnivača udruženja, i poljoprivredni proizvođač, istakao je da je udruženje nastalo pre pet meseci okupljanjem manjih poljopprivrednih proizvođača na sajmovima etno hrane širom Srbije:\n„Udruženje je krenulo sa radom, krajem decembra. Samo osnivanje bio je mukotrpan posao, jer mali proizvođači nemaju poverenja u ono što se trenutno dešava. Ranije su mnogo puta bili prevareni, međutim, broj članova kod nas je iz dana u dan rastao. Tako danas u našem udruženju imamo proizvođača surogata kafe, koji je proizveo kafu od cvekle, bez kofeina i koja je prošla sve analize, koje su bile kod nas i u inostranstvu.To je proizvod koji ostaje u Srbiji. Trenutno imamo 72 izlagača, ali nam je cilj da se ovakva udruženja nađu širom Srbije“.\nIzložbeni prostor bio je mali za sve zainteresovane predstavnike medija i građane, koji su juče želeli da prisustvuju otvaranju i zvaničnom predstavljanju. Tako su na samim štandovima mogli da se probaju najkvalitniji med, svrljiški sir sa sremušom, kobasice, kulen, trešnje, organsko povrće, ali i čili začine, i kafu sa cveklom iz Vršca, Svrljiga, Uba, Soko Banje, Vranja.\nPodstrek za proizvođače\nKoliko je ovo udruženje podstaklo male poljoprivredne proizvođače i dalo podstek proizvođačima iz cele Srbije, istakla je Jelena Miković, dipl.ing iz Soko Banje, jedna od izlagača, koja se bavi prirodnom kozmetikom. Ona veruje da je ovo pravi način, kako za prezentaciju proizvoda, tako i za dobru, kvalitetnu i zdravu proizvodnju:\n„Na jednom od etno sajmova ostvarili smo kontakt sa ljudima iz udruženja i tako ostvarili saradnju. To nam dosta pomaže, jer smo u plasmanu naših proizvoda još uvek na lokalnom nivou u Soko Banji, gde imamo izložene štandove u toku turističke sezone. Tokom letnje sezone imamo posla, kako u Srbiji tako i u inostranstvu, a kasnije svoje proizvode distribuiramo po preporuci“.\nObjasnila je i da je očevo pčelarenje bilo inicijalna kapisla proizvodnje, odnosno vosak, med i propolis. Danas proizvode paletu prirodne kozmetike i ručno rađenih proizvoda. Jedini konzervans koji se koristi je vosak, koji ima rok trajanja samo šest meseci. Sve su isključivo sertifikovani prirodni proizvodi.\nIzvor: www.agroklub.rs Autorka Mirjana Stepic\nKoji je najbolji fitnes za životinje?\n23. јануара 2018. Agroprofit 0\nKondicija, ili kako stručnjaci za stočarstvo interno nazivaju „fitnes“ kod životinja, predstavlja njihovo fizičko stanje i najvažniju odliku tokom perioda života. Za razliku od konstitucije, koja se nasleđuje, na kondiciju životinje se može uticati, jedino pravilnom ishranom i […]


Auto osiguranje - Revolucionarna kočnica skraćuje zaustavni put za 40%\nRevolucionarna kočnica skraćuje zaustavni put za 40%\nRazlika u dužini od 4,5 m prilikom kočenja automobila koji se kreće 50 km/h može da spase život pešaku. Prototip automatske kočnice koju je razvila švedska firma Autoliv obezbeđuje potrebnu razliku skraćujući zaustavni put vozila za 40%.\nSve više savremenih automobila opremljeno je automatskim sistemima kočenja čiji je zadatak da zaustave automobil ako "procene" da je sudar sa drugim vozilom neizbežan, ili ako detektuju pešaka ili neku drugu prepreku na putu ispred vozila.\nOvakve tehnologije u praksi nisu savršene i često se dešava da ne obave zadatak za koji su projektovane.\nNa primer, sistem će prepoznati pešaka na kolovozu, komandna jedinica će aktivirati automatsku kočnicu, ali automobil se neće uvek zaustaviti pre nego što udari pešaka.\nJedna od slabih tačaka sistema je nedovoljna kočiona sila klasičnih kočnica.\nZato su u švedskoj kompaniji Autoliv koja se bavi unapređenjem bezbednosti u saobraćaju došli na ideju da upotrebe takozvanu vakuum kočnicu. Nazvali su je "Toričelijeva kočnica" po italijanskom fizičaru iz 17. veka koji je izmislio barometar.\nKočnica se sastoji od čelične ploče instalirane ispod karoserije vozila koja se zahvaljujući vakuumu čvrsto prilepi za kolovoz, stvarajući veliku kočionu silu.\nTestovi su pokazali da ovakva kočnica skraćuje zaustavni put do 40 odsto. Na primer, ako se automobil kreće brzinom od 50 km/h, klasična kočnica će ga zaustaviti za 15,3 m, a "Toričelijeva" za 10,8 m - što je dovoljno da ne udari u pešaka.\nPogledajte praktičnu demonstarciju "Toričelijeve kočnice":\nSistem je tek u razvojnoj fazi i ima nekoliko nedostataka koji predstavljaju prepreke za njegovu serijsku upotrebu.\nPrvo, kočiona sila je toliko jaka, da je potrebno modifikovati sigurnosne pojaseve koji se danas koriste u automobilima.\nTakođe, zbog velikih sila koje prilikom ovakvog kočenja deluju na organizam, kočnicu nije moguće upotrebiti pri brzinama iznad 70 km/h, bez posledica po zdravlje vozača i putnika.\nTakođe, da bi sistem efikasno funkcionisao, potrebno je da putna podloga bude glatka i bez oštećenja i sitnih neravnina. Konstruktori za sada nemaju rešenje za neravne asfaltne površine, jer dovoljno je da se na putu nađe mala rupa, pa čak i samo kamenčić pa da se onemogući dejstvo kočnice.\nOsim toga, ovakav sistem zahtevao bi pregled stanja kočnice i eventualnu reparaciju posle svake upotrebe.\nIpak, ljudski životi su na prvom mestu a prvi korak je načinjen, pa preostaje da inženjeri pokušaju da otklone probleme koji sprečavaju praktičnu upotrebu ove kočnice.


Politika kvalitete - Fibran BA\nUprava kompanije FIBRAN d.o.o., Novo mesto definisala je politiku kvalitete kompanije.\nObjavljuje se u Priručniku za postupak upravljanja kvalitetom i postavlja se na ključna mjesta unutar cijele kompanije; dostupan je i na web stranici kompanije, tako da mu svi zainteresirani imaju pristup.\nKvaliteta kompanije FIBRAN d.o.o. temelji se na:\nmisiji iviziji kompanije,\nprofesionalnoj sposobnostisvakog zaposlenika,\nunaprjeđivanju i kontinuiranom poboljšavanju sistema upravljanja kvalitetom,\nzalaganje za sprječavanje zagađenja,\nposvećenost stalnom unaprjeđenju,\npoštivanju evropskihkriterija kvalitete koji kompanijiomogućuju da se natječe, proširi poslovanje i poveća tržišni udio,\npromatranju zdravlja i zaštite na radu za sve sudionike u sistemu,\nzadovoljstvu naših zaposlenika, kupaca, vlasnika i društvenog okruženja.\nSvi zaposlenici su informisani o politici, ciljevima i ciljevima kvalitete, kao i o ciljevima zaštite okoliša, zdravlja i zaštite na radu tokom sastanaka i putem poslovnog informacijskog sistema. Davanjem informacija, uprava osigurava potpunu svijest i razumijevanje politike kvalitete i zaštite okoliša. Upoznavajući se s politikom, zaposlenici su dužni usmjeriti svoje postupke na poboljšanje politike kvalitete i ciljeva u smislu poboljšanja sistema upravljanja kvalitetom i time poboljšanja poslovanja kompanije. Rukovodstvo kompanije provjerava politiku kvalitete kroz preglede sistema upravljanja i, ako je potrebno, prilagođava ih promijenjenim uvjetima u poslovnom okruženju.


Radio Tivat | Uprava policije: „Ne branimo kretanje, sprovodimo mjere“\n08 апр Uprava policije: „Ne branimo kretanje, sprovodimo mjere“\nPosted at 11:33h in Društvo, Zdravlje\tby\tDragan Popadic\nUprava policije saopštila je da njihovi službenici ne ograničavaju kretanje bilo kome, već isključivo sprovode naredbu Ministarstva zdravlja, u cilju sprečavanja širenja Kovid-19 i mjeru zabrane kretanja u međugradskom saobraćaju, koja je na snazi.\nTo je saopšteno povodom najave organizovanog kretanja ka Podgorici.\nPodsjećaju da pored potvrda izdatih od strane poslodavca, građani koji se žele kretati između opština iz kojih je zabranjen izlazak i ulazak, moraju posjedovati i rješenje o radnom odnosu ili ugovor o radu.\n„Sva lica koja ispunjavaju propisane uslove i imaju ova dokumenta, mogu se nesmetano kretati između opština.\nJoš jednom apelujemo na sve učesnike u saobraćaju da poštuju usvojene mjere i na taj način olakšaju rad i postupanje policijskih službenika“, navodi se u saopštenju UP.


Status kandidata BiH bi unio svježi optimizam\n“Većina naših građana želi članstvo u evropskoj zajednici i status kandidata bi za nas bila odlična stvar. Osim što bi narodu ulili svjež optimizam, oni bi naprednim snagama dali ozbiljan zamah i vjetar u jedra, a direktna ekonomska korist od sticanja ovog statusa bila bi ogromna i veoma značajna“, rekao je Radović,\n– Ubrzanje na evropskom putu građanima Bosne i Hercegovine, kojima su dosadile serijske političke i ekonomske krize, vratilo bi nadu da je njihova zemlja više od destinacije na kojoj mogu da provode odmor nakon studija i rada u inostranstvu, rekao je Milan Radović, zamjenik predsjednika SDS za ugledni slovenački dnevni list Delo.\nOsim što će se ukinuti neka ograničenja u pristupu evropskim fondovima nakon dobijanja statusa kandidata, Radović je izrazio zadovoljstvo što će se ubrzati reformski proces u zemlji, što bi onda, kako je rekao, vrlo brzo privuklo prijeko potrebne strane investicije i time otvorilo radna mjesta.\nКada se fokusiramo na vladavinu prava i borbu protiv korupcije i uložimo iskrene napore da to uradimo, biće to, navodi Radović, jasan znak za građane da postoji mogućnost za napredak u našoj zemlji.\n„Time bi se poslala poruka vladajućim strankama da konačno moraju da počnu da pregovaraju za dobrobit zajednice, a i lakše je privući strani kapital u takvo okruženje“, istakao je Radović.\nPoslije sastanaka sa visokim predstavnicima evropskih institucija i nekih uticajnih zemalja članica EU, Radović je rekao da je uvjeren da će BiH postati kandidat za članstvo u EU i istakao da su njegov optimizam dodatno osnažili apeli za davanje statusa BiH slovenačkog predsjednika Boruta Pahora i premijera Roberta Goloba.\nNEWER POSTZašto su izbori važni i da li politika sluša glas onih koji je biraju\nOLDER POSTNešković predstavio opštinu Lopare na manifestaciji “Dani Srbije i Srpske u Parizu”


Izložba 50 godina saradnje Jugoslavije, Srbije i Alžira\nMinistar kulture i informisanja Bratislav Petković večeras je u Biblioteci grada Beograda otvorio izložbu ''50 godina prijateljstva i saradnje Jugoslavije, Srbije i Alžira'' rekavši da važnost ove izložobe leži u činjenici da je ona jasan pokazatelj bliske saradnje dve države.\n''Međutim, saradnja dve zemlje nije postojala samo u prošlosti, već se ona intenzivno nastavlja i u novije vreme. Alžir je i danas veoma značajan partner Srbije na prvirednom i kulturnom planu'', kazao je Petković.\nOn je dodao da je program saradnje iz oblasti kulture vlade Srbije i vlade Alžira obnovljen u decembru 2010. godine na osnovu sporazuma o kulturnoj saradnji iz 1964. godine, sa ciljem za kulturnom i umetničkom saradnjom dve zemlje u oblasti muzeologije, arheologije, saradnje u oblasti filma muzike i pozorišta.\n''U duhu te saradnje naredne godine trebalo bi da se održe dani alžisrskog filma u Jugoslovenskoj kinoteci'', najavio je Petković.\nPosle sticanja nezavisnosti uspostavljeni su diplomatski odnosi između Jugoslavije i Alžira, tako da je od oktobra 1962. godine pa do 80-ih, pet jugoslovenskih ambasadora akreditovano u Alžiru, a četiri alžirska ambasadora u Jugoslaviji - od juna 1963. takođe do 80-ih.\nU tom dugom periodu sklopljen je niz bilaterarnih sporazuma između dve zemlje, a poslednji zvanični dokument između Alžira i Srbije potpisan je 13. februara ove godine u Alžiru.\nNa izložbi, koja će biti otvorena do 19. decembra, prikazana su dokumenta koja oslikavaju taj odnos.\nPrisutnima su se obratili i ambasador Alžira u Srbiji Abdelkader Mesdua, v.d direktora Arhiva Jugoslavije Miladin Milošević i direktorka Biblioteke grada Beograda Jasmina Ninkov.\nMesdua je rekao da ova izložba prati i druga dva važna događaja.\n''Danas su Alžir i Srbija potpisali važan ugovor o osnivanju mešovitog srpsko-alžirskog preduzeća 'Salsef' koje će se baviti izgradnjom rashladnih skladišta za poljoprivredne proizvode, silosa, fabrika stočne hrane i klanica u Alžiru'', podsetio je ambasador, dodajući da je juče u Alžiru potpisan ugovor između preduzeća o osnivanju mešovitog preduzeća koje će se baviti hidro resursima.\n''Želimo budućnost za ove dve zemlje koja će biti popločana konkretnim akcijama na korist dve zemlja i dva naroda, a želim da u godinama koje dolaze slavimo mnoge godišnjice kao što je ova'', dodao je ambasador.\nMilošević je rekao da su ovu izložbu pripremali stručnjaci Arhiva Jugoslavije i da je ona otvorena u julu ove godine u Alžiru, dodajući da je ovo samo jedan u nizu projekata između Arhiva Jugoslavije i Nacionalnog arhiva Alžira, podestivši da su oni potpisali memorandum o saradnji te dve institucije u novembru.\nOn je najavio još jedan projekat, a to je međunarodna konferencija o jugoslovensko-alžirskim odnosima na kojoj će govoriti šest srpskih istoričara naglasivši da će to biti prva konferencija tog tipa, a da će rezultirati knjigom referata tih istoričara i da će biti dvojezična.\nOtvaranju izložbe prisustvovao je princ Aleksandar Karađorđević sa suprugom Katarinom i predstavnici diplomatskog kora.


Sprečen pokušaj krijumčarenja cigareta i garderobe | (Vesti - 23. 05. 2018) Subotica.com\n23.05.2018. u 16:06h\nU saradnji sa policijom, carinici su juče, na izlazu graničnog prelaza "Bački Vinogradi", zaplenili skoro 550 paklica cigareta bez akciznih markica, dok su na ulazu graničnog prelaza "Horgoš", u dva navrata sprečili krijumčarenje ženske garderobe za letnju sezonu.\nNa graničnom prelazu "Bački Vinogradi", prekršaj je otkriven kada je na red za kontrolu stigao 38-godišnji srpski državljanin mađarskog porekla, koji je na pitanje carinika da li ima nešto da prijavi, odgovorio odrično.\nMeđutim, detaljan pregled automobila otkrio je tajni tovar, i to u rezervoaru, ispod zadnjeg sedišta. Reč je o cigaretama bez akciznih markica, tačnije 240 paklica "art slima" i više od 200 kutija "ašime".\nIstog dana, na graničnom prelazu "Horgoš", na red za carinsku kontrolu je stigao 53-godišnji crnogorski državljanin sa suprugom. rekavši da nemaju ništa da prijave, automobil je ipak odvojen za detaljan pregled.\nU koferima u gepeku, pronađeno je skoro 100 italijanskih kupaćih kostima "leonardo", "helou bikini", "D&M", ali i oko 700 marama bez robnih marki.\nJoš jedan putnik, državljanin Srbije, takođe je pokušao da preveze neprijavljenu robu. U dva kofera u gepeku, ali i na zadnjem sedištu u četiri džaka, nalazilo se oko 450 komada ženskih odevnih predmeta, koji su bili prekriveni ličnim stvarima putnika.\nNajviše je bilo bluza oko 150, skoro 100 sakoa, više od 70 haljina, 30 suknji, gotovo 60 tunika i više od 40 kompleta.\ngranični prelaz horgoš granični prelaz Bački Vinogradi krijumčarenje robe uprava carina carina


U 19. kolu Serije A "viola" je gostovala Veroni, koja je prilično namučila rivala.\nI igrom u napadu, i koordinisanom pažnjom na opasne kretnje i još opasnije poteze Vlahovića, ali i pogotkom.\nU 17. minutu osvojena lopta na sredini terena omogućila je Kapariju da u brzopoteznom matu proigra Kevina Lazanju, a ovaj iskosa s leve strane doneo prednost Veroni:\nMeđutim, Fiorentina nije odustajala.\nNaš 22-godišnji internacionalac Aleksa Terzić, koji se našao u startnoj postavi, pobrinuo se asistencijom za konačnih 1:1, i to u akciji u kojoj je i Vlahović imao udela.\nNajbolji golgeter Fiorentine majstorski se "zagradio" na rubu kaznenog prostora, sačekao da se Terzić "otvori" na levoj strani, pa ga proigrao.\nOdatle je usledio savršeni Terzićev centaršut za Kastrovilija koji se izvrsno kretao i glavom poravnao rezultat.\nPosle "srpske akcije" i pomenutog gola, Fiorentina je šesti uzastopni put ostala neporažena i ima 32 boda. Toliko je skupila i šestoplasirana Roma, koja je poziciju bolje plasirana zbog gol-razlike, dok je Verona na 12. mestu.\nPodsetimo, minulog vikenda Vlahović je izjednačio rekord Kristijana Ronalda, a kako nije savladao i golmana Verone, nije uspeo i da nadmaši Portugalčevo ostvarenje, pošto je naredni meč za "violu" tek 2022. godine, i to 6. januara, protiv Udinezea.\nAsistirao i Sergej Milinković Savić\nJedna od fudbalskih tema dana u Italiji je mega-transfer pred kojim se nalazi Sergej Milinković Savić, a pored silnih priča da se svađao sa trenerom Lacija, Mauriciom Sarijem, srpski reprezentativac se našao u startnoj postavi na gostovanju Veneciji. I, ne samo da je igrao, već i asistirao u pobedi od 1:3.\nIgrao se peti minut sudijske nadoknade vremena, kada je "SMS" sa desnog krila uočio utrčavanje Alberta, a onda ga poslužio "kao na tacni" za konačan rezultat\nLacio je osmi na tabeli Serije A, sa 31 bodom, a Venecija 16. sa 17.\nSerija A FK Fiorentina Dušan Vlahović Aleksa Terzić


Vesti online / Vesti / Svet / Otkazan sastanak Pompea sa severnokorejskim zvaničnicima\nSastanak američkog državnog sekretara Majka Pompea sa zvaničnicima Severne Koreje koji je bio zakazan za četvrtak u Njujorku, odložen je i biće zakazan drugi termin, "kada naši rasporedi to dozvole", saopštio je danas američki Stejt department.\nU saopštenju se navodi da se "tekući razgovori nastavljaju", bez daljeg objašnjenja, prenosi Rojters.\n"SAD ostaju fokusirane na ispunjavanje obaveza koje su dogovorili (američki) predsednik (Donald) Tramp i predsednik Kim (Džong Un) u junu, na samitu u Singapuru", navedeno je u saopštenju.\nBritanska agencija napominje da konkretan razlog za odlaganje ovog sastanka ostaje nepoznat.\nPompeo je trebalo da se sastane i razgovara sa visokim severnokorejskim zvaničnikom Kim Jong Čolom, sa ciljem da se razgovara o održavanju drugog samita predsednika dveju zemalja i ostvari napredak ka denuklearizaciji Korejskog poluostrva.\nNa dnevnom redu sastanka bio je, prema saopštenju koje je Stejt department objavio ranije ove nedelje, "razgovor o ostvarenju napretka po pitanju sva četiri ključna elementa sporazuma iz Singapura, uključujući postizanje konačne, pune i proverene denuklearizacije" Severne Koreje.\nNa prvom samitu Trampa i Kima, održanom u junu u Singrapuru, Kim, koji zahteva ukidanje oštrih američkih sankcija, obavezao se da će raditi na denuklearizaciji Severne Koreje, ali, kako britanska agencija navodi, on od tada nije preduzeo konkretne korake da bi te obaveze ispunio.


SRBIJA U LAVIRINTU SVETSKE PRIVREDNE KRIZE – Zrenjanin\nSRBIJA U LAVIRINTU SVETSKE PRIVREDNE KRIZE\n20/05/2016 27/05/2016 List Zrenjanin\nZa strategiju bez političkihpritisaka\nEkonomsko posrtanje je u prvi plan istaklo redukovanje svih virtuelnih proizvoda i usluga, koji ne doprinose napretku društva\nPolitički, ekonomski i bezbednosni problemi dugo potresaju međunarodnu zajednicu i utiču na društveno-ekonomsko stanje u našoj zemlji. Tome doprinose ratni sukobi sa tzv. islamskom državom u Siriji, Iraku i Libiji, destabilizacija Ukrajine, pogoršanje odnosa između Rusije i Turske zbog obaranja ruskog aviona u Siriji, prekid odnosa Irana sa Saudijskom Arabijom usled pogubljenja šiitskog propovednika i terorističke akcije džihadista u nekim zemljama u Evropi i na Bliskom istoku.\nNa osnovu „humanitarnih” ratnih ciljeva, NATO je mimo Saveta bezbednosti preduzeo vojne akcije protiv pojedinih suverenih država (Jugoslavija, Libija, Irak, Avganistan). Tome je prethodila agresivna „humanitarna i demokratska” retorika agresora o „ugroženosti” slobode, vladavine prava, jačanju totalitarnih režima i širenju etničkih sukoba. Proterivanje Srba sa Kosova proklamuje se kao „politička realnost” i mimo Ujedinjenih nacija primenjuju dupli standardi, što je presedan u međunarodnom pravu.\nMeđunarodnu ekonomiju i dalje potresa kriza, posebno Grčku, a s velikim problemima se suočavaju Španija i Portugalija. Tome doprinose i ekonomske blokade međunarodnih organizacija i pojedinih država prema drugim državama. Ratni sukobi, terorizam i rast broja izbeglica pogađaju mnoge zemlje, ugrožavaju bezbednost, umanjuju radnu motivaciju i sputava putovanje u inostranstvo. Posledice toga su pad trgovine, raskid poslovnih ugovora, smanjenje prometa proizvoda i turista iz zemalja Evropske unije, SAD, Kine, Rusije u Egipat, Tursku, Tunis i druge zemlje, što smanjuje bruto domaći proizvod i investicije.\nEkonomska kriza je u prvi plan istakla redukovanje svih virtuelnih proizvoda i usluga, koji nemaju realnu tržišnu vrednost i ne doprinose napretku društva. Neuvažavanje internacionalizacije kapitala u svetskoj privredi i primat koji upravljačke elite stavljaju na nacionalni interes još više produbljuju ekonomsku krizu. Stoga izlazak iz ekonomskog sunovrata i svetske krize nejednakosti treba ostvariti kroz koordinaciju nacionalnih ekonomija i međunarodne zajednice, kreiranjem programa koji otvaraju perspektivu za brži razvoj.\nNeke članice Evropske unije pokrenule su pitanje o održivosti Unije zbog prevelikog prenošenja prava članica na Uniju, sa zahtevima za jačanje nacionalnih država, unapređenje rada i efikasnije odlučivanje. Pod pritiskom referenduma o opstanku u Uniji, Britanija je dobila privilegovan status o zadržavanju valute, zaštiti finansijskog servisa od regulative u evrozoni i dodatnih integracija. Smatra se da je referendum u Škotskoj o izlasku iz Britanije održan u neregularnim okolnostima, dok se u Kataloniji priprema referendum o izlasku iz Španije. Višegradska četvorka – Mađarska, Poljska, Češka i Mađarska – suprotstavlja se administraciji Unije o nametanju stavova članicama. Sve to slabi konherentnost, stabilnost i jedinstvo Unije i dovodi u pitanje njeno funkcionisanje i perspektivu.\nNosioci i kreatori razvojne politike u Srbiji treba kontinuirano da prate promene u okruženju i mobilišu sve faktore na ostvarivanju makroekonomske stabilnosti kroz fiskalnu konsolidaciju, stabilnost finansijskog sistema, otklanjanje prepreka za privredni rast i konkurentnost, strukturne reforme u javnom sektoru, te reindustrijalizaciju, restrukturiranje, modernizaciju i porast investicija u privredi sa tržišnom vrednošću. To su poljoprivredni, energetski, infrastrukturni, softverski, informatički i drugi projekti, zasnovani na znanju, inovacijama i preduzetništvu, koji multiplikatorski doprinose razvoju malih i srednjih preduzeća i preduzetnika i povećanju zaposlenosti.\nStrategiju razvoja i ekonomsku politiku treba osloboditi političkog pritiska, destrukcije i sputavanja od bilo koje političke partije, interesne grupe ili pojedinca. Na tim programima treba angažovati stručne i poslovno potvrđene kadrove koji će kreirati konkretne programe radi napretka društva i svakog pojedinca.\nS tim u vezi, studija SANU o mogućim strategijama razvoja Srbije pruža dobru osnovu za kreiranje razvojne politike, koja će dugoročno obezbediti održiv i dinamičan privredni rast zemlje. Suprotno tome, politika zasnivana na restrikcijama, sankcijama i drugim ograničenjima umanjuje radnu motivaciju i sputava kreativnost ljudi. Zato je zadatak društva da razvija one ljudske vrednosti koje će njihovu stvaralačku snagu usmeriti ka izgradnji takvog društva, u kome će svaki pojedinac imati mogućnosti da ostvari ispunjen život.\nULOGA RAZVOJNE BANKE\nRacionalizaciju i efikasnost u korišćenju budžetskih sredstava poreskih obveznika, rasutih po brojnim fondovima i agencijama, treba ostvariti formiranjem nacionalne razvojne banke, a ne razvojne agencije, koja zadržava postojeće stanje. Time se omogućava državi da efikasno upravlja i usmerava sredstava u povećanje javnih investicija u kapitalne projekte, koji će doprinositi rastu privrede.\nNezadovoljni radom međunarodnih organizacija (Međunarodni monetarni fond, Svetska banka) Kina, Rusija, Indija i Brazil traže redefinisanje nihove organizacije, odlučivanja i funkcionisanja. Zbog neuvažavanja njihovih zahteva formirane su paralelne institucije sa velikim kapitalom za finansiranje razvojnih projekata, poput Razvojne banke BRIKS-a, Fonda za intervencije u kriznim situacijama, Evroazijske razvojne banke i drugih institucija. To treba da doprinese eliminaciji monopola, povećanju konkurentnosti, dekoncentraciji kapitala, jačanju integracionih procesa i ravnomernijem regionalnom razvoju.\n← PEDESET GODINA ŠKOLE „9. MAJ”\nSUVLASNIK „TRANSPETROLA” UHAPŠEN NA GRČKO-MAKEDONSKOJ GRANICI →


Alonso: Premalo je uzbuđenja na stazama F1 | MONDOBA\nAlonso Premalo je uzbudjenja na stazama F1\nAlonso: Premalo je uzbuđenja na stazama F1 0 Podijeli Podijeli na facebook Podijeli na twitter Podijeli na viber Pošalji na mail\nOstali sportovi 19.08.2018. / 15:11\nAlonso: Premalo je uzbuđenja na stazama F1\nNekadašnji prvak sveta kaže da kontinuirano loši rezultati ekipe Meklarena nisu razlog njegove odluke o povlačenju.\nFernando Alonso pričao je za portal "Crash" o svojoj odluci da sledeće sezone ne bude učesnik šampionata Formule 1, u kojoj se konstantno takmičio od 2001. godine i osvojio dve titule svetskog prvaka (2005, 2006).\nŠpanac od dolaska u Meklaren krajem 2014. godine nije bio u poziciji da se bori za najviši plasman, ali je negirao da je frustriranost rezultatima i bolidom razlog njegovog povlačenja.\nVeći problem za njega je pravac u kome se kreće kompletno takmičenje.\n"I pre Meklarena je bilo sezona u kojima nisam imao nijednu pobedu, ali tada je bilo teško predvideti kakav će biti ishod pojedinih trka. Sada možemo da napišemo ko će zauzeti prvih 15 mesta na predstojećim trkama u Spa i u Monci, možda ćemo imati jedan ili dva promašaja. Neprijatno je koliko je sve postalo predvidljivo", izjavio je Alonso.\nPovukao se dečak koji je zaustavio Šumahera...\nOn je istakao da je u F1 ostvario više nego što se nadao kada je bio početnik, ali da mu sada druge trkačke serije nude veće izazove.\n"Ovo kako sada izgledaju trke F1 nije ono o čemu sam sanjao kada sam se priključio takmičenju. Akcija na samoj stazi donosi premalo uzbuđenja, više se priča o dešavanjima izvan staze, o komunikaciji putem radija i sličnim stvarima. To je loš znak", naveo je Alonso.\n"Mislim da neka druga takmičenja nude više uzbuđenja, zadovoljstva i sreće".\nOn ove sezone, paralelno sa F1, učestvuje u trkama izdržljivosti, koje takođe priređuje Svetska automobilska federacija (FIA).\nSpecijalizovani mediji spekulišu da će dvostruki šampion sveta sledeće godine voziti u "Indi kar" seriji, ali ima i nagađanja da bi mogao da preinači odluku i vrati se u F1, ako Meklaren uspe da napravi konkurentniji bolid.\nUpravo gledate Gužva, frka, zbrka - i opet taj Suma: Partizan vodi 2:0! 0 Video Pre 9 min U čitavoj situaciji se i Nemanja Miletić povredio, a pogledajte kako je Gvinejac uspeo da duplira prednost...\nUpravo gledate Suma, ipak, bio u ofsajdu: Gol za vođstvo Partizana -priznat 0 Video Pre 29 min Pogledajte kako su crno-beli stigli do prednosti protiv Napretka iz Kruševca... Golman Napretka istrčao, a Suma je...\nUpravo gledate "Hajlajtsi" iz Lučana - ovako je Zvezda pobedila Mladost! 0 Video Pre 32 min Uzbudljiv početak meča, pa uspavanka, a onda ponovo "dizanje" Crvene zvezde. Pobeda zahvaljujući saradnji Marka...


Prikazivanje statusa u realnom vremenu (informacije o prisustvu) - SharePoint\nPrikazivanje statusa u realnom vremenu (informacije o prisustvu)\nKada je u prikazu lista sa podacima otvorena lista ili biblioteka dokumenata, u određenim kolonama možete videti navedene korisničke statuse u realnom vremenu. Možete da saznate da li je korisnik na mreži, da li je zauzet ili telefonira. Na osnovu tih informacija možete da započnete ćaskanje sa korisnikom, da mu pošaljete e-poruku ili da zakažete sastanak.\nMorate biti prijavljeni u programu Windows Messenger da biste mogli da vidite informacije o prisustvu. Isto tako, informacije o drugim korisnicima su dostupne samo ako su i oni prijavljeni u Windows Messenger i ako je njihova e-adresa dostupna na lokaciji. Ako korisnik nije prijavljen, njegov status će se pokazati kao izvan mreže.\nNa sledećoj slici prikazana je lista „Moja biblioteka“ u prikazu lista sa podacima.\nOva lista sadrži jednu kolonu u kojoj se prikazuju informacije o statusu u realnom vremenu (prisustvo korisnika). Obratite pažnju na ikonu „Prisustvo“ ( ) levo od imena kolone u koloni Izmenio. U svim kolonama čiji je tip podataka podešen na pronalaženje i koje dobijaju informacije iz liste Korisničke informacije mogu da se prikažu informacije o prisustvu. Lista Korisničke informacije sadrži podatke poput prikazanog imena i e-adrese, kao i podatke o drugim korisnicima lokacije SharePoint. U zavisnosti od tipa liste, neke kolone podrazumevano pretražuju listu Korisničke informacije. Pored toga, možete da dodate sopstvene kolone za pretraživanje i da u njima omogućite prikaz informacija o prisustvu.\nKada otvorite prikaz, u redovima ćete videti ikone koje odgovaraju korisnicima koji su na mreži ili su zauzeti, a videćete i ekransku napomenu u kojoj je opisan status svakog korisnika. Ako pored imena korisnika ne vidite ikonu, to znači da je korisnik izvan mreže ili nije prijavljen u Windows Messenger. Ikona korisnika koji je izvan mreže može da se prikaže ako na ćeliji zadržite kursor miša. Imajte u vidu da ne smete da budete u režimu uređivanja, jer u tom slučaju nećete moći da pregledate informacije o prisustvu. Kompletnu listu ikona i njihove opise potražite u pomoći za Windows Messenger.\nAko kliknete na ikonu „Prisustvo“, prikazaće se padajuća lista radnji koje možete da preduzmete kako biste sarađivali sa korisnikom, na primer kako biste poslali e-poruku ili započeli ćaskanje sa korisnikom. Lista radnji razlikuje se u zavisnosti od statusa korisnika.\nListu koja se zasniva na informacijama o prisustvu ne možete da sortirate niti da filtrirate. U koloni za pretraživanje liste „Korisničke informacije“ možete da isključite prikaz informacija o prisustvu. Administrator sistema može da isključi informacije o prisustvu za čitavu lokaciju.


Merkelova sve popularnija - ko će je naslediti\nSvet Autor:Tanjug20. jul. 202013:02 > 13:48\nAngela Merkel Foto:John Thys, Pool Photo via AP)\nKako se bliži kraj političke ere Angele Merkel, nemačka kancelarka je sve popularnija u javnosti svoje zemlje, što samo komplikuje stvari za njene potencijalne naslednike, navodi se u analizi evropskog izdanja portala "Politiko".\nVećinom zbog uspešnog upravljanja pandemijom korona virusa u Nemačkoj, Merkelova – koja sama insistira na odlasku po okončanju svog aktuelnog kancelarskog mandata u oktobru sledeće godine – sada uživa podršku više od 70 odsto Nemaca, dok je, poređenja radi, taj procenat pre godinu dana iznosio pedesetak odsto.\nSa druge strane, svi mogući naslednici Merkelove nalaze se u njenoj senci, pa je, kako ističe „Politiko“, odgovor na pitanje ko će biti sledeći lider Nemačke nejasniji nego ikada u proteklih nekoliko decenija.\nMinistarka odbrane Anegret Kramp-Karenbauer, koju je Merkelova videla kao svoju naslednicu na kancelarskom mestu, u februaru je odustala od ambicije da zauzme tu funkciju pošto je zaključila da nema dovoljnu podršku unutar Hrišćansko-demokratske unije (CDU), na čije je čelo došla upravo umesto Merkelove.\nOdluka Kramp-Karenbauerove, koja je istovremeno najavila odlazak sa mesta predsednice CDU, ponovo je otvorila nadmetanje za poziciju šefa stranke, koji će, kako se očekuje, sledeće godine biti i kandidat za kancelara.\nAngela Merkel Foto:Tobias Schwarz/Pool Photo via AP\nPotom se činilo da prednost nad ostalim kandidatima ima još jedan favorit Merkelove, premijer Severne Rajne-Vestfalije Armin Lašet, ali su njegovi izgledi naglo opali zbog, kako mnogi smatraju, neadekvatnog odgovora na pandemiju korona virusa, a naročitu popularnost u javnosti nemaju ni druga dva potencijalna takmaca – šef spoljnopolitičkog odbora Bundestaga Norbert Retgen i advokat Fridrih Merc.\nNedostatak jakih kandidata iz CDU otvorio je vrata Markusu Sederu, premijeru Bavarske i lideru Hrišćansko-socijalne unije (CSU), koja sa CDU čini jedinstvenu poslaničku grupu u parlamentu i tradicionalno imenuje zajedničkog kandidata za kancelara.\nSederova popularnost porasla je tokom krize izazvane pandemijom, budući da je povlačio odlučne poteze u cilju sprečavanja širenja zaraze.\nZbog toga on u Bavarskoj uživa podršku gotovo 90 odsto javnosti, a u drugim delovima Nemačke, ispred njega po popularnosti je sada samo Merkelova.\nPo rezultatima jedne skorije ankete, skoro dve trećine Nemaca Sedera smatra pogodnim za kancelara, dok je u martu taj procenat bio tek 30 odsto, navodi „Politiko“.


Formirana koordinaciona grupa za unapređenje tržišta kapitala FBiH - Klix.ba\nbiznis Formirana koordinaciona grupa za unapređenje tržišta kapitala FBiH\n8.10.2010. u 13:15 0\nU sjedištu Komisije za vrijednosne papire Federacije BiH u Sarajevu u srijedu je održan sastanak na kojem je formirana Koordinaciona radna grupa za unapređenje tržišta kapitala Federacije BiH, saopćeno je danas iz Sarajevske berze.\nKako se navodi, na sastanku je bilo govora o načinu rada i prioritetnim aktivnostima Koordinacione radne grupe za prevazilaženje teške situacije na tržištu kapitala Federacije BiH. Dogovoreno je da se situacija analizira problemski, pojedinačno od svih institucija tržišta kapitala te predlože konkretne mjere i aktivnosti koje će dovesti do poboljšanja stanja na tržištu kapitala.\nNa sastanku su pored domaćina, Komisije za vrijednosne papire FBiH, učestvovali predstavnici Registra vrijednosnih papira FBiH, Sarajevske berze vrijednosnih papira, Udruženja profesionalnih posrednika u prometu vrijednosnim papirima, te Udruženja društava za upravljanje fondovima.


Skandal: Karleuša zabranila sve snimke njenog vređanja publike : Crveni tepih\nSkandal: Karleuša zabranila sve snimke njenog vređanja publike\nJelena Karleuša izvređala je publiku na koncertu u Zaječaru, a osim što se poslužila psovkama pokazala je i srednji prst i poručila kako je ona “žena sa mu….”. Svi snimci na kojima je to moglo da se vidi sada su skinuti s “Jutjuba”.\nKako je to izgledalo, moglo je da se vidi na snimku postavljenom na “Jutjub”, ali je na insistiranje Jelene Karleuše taj video snimak uklonjen s “Jutjuba” zbog zaštite autorskih prava, prenosi Blic.\nI prethodni snimci sa koncerta koji je održala povodom Dana Zaječara, skinuti su sa popularne mreže.\nRazlog za ovakvu reakciju bilo je to što je u isto vreme dok je ona pevala grupa srednjoškolaca protestovala protiv nje.\n- Ne želim da pridajem značaj nekolicini nadrogiranih i pijanih huligana. Nije im pošlo za rukom da pokvare veče hiljadama ljudi koji su uživali u koncertu. Moram da kažem da nije reč o srednjoškolcima, kako se to tendencionalno plasira u javost, već o bahatoj i bezobraznoj grupici. Na njihove uvrede sam odgovorila rečnikom koji oni najbolje razumeju, uz odobravanje publike ,i nastavila sa koncertom”, rekla je Jelena Karleuša u saopštenju povodom ovog slučaja.


Pogrešno je prvostepeni sud odbacio kao preuranjen zahtev za rehabilitaciju osuđenog S.D. po pravnosnažnoj presudi Opštinskog suda u Novom Sadu od 01.06.2009. godine, kojom je isti oglašen krivim zbog izvršenja krivičnog dela iz člana 204 stav 1 KZ u vezi člana 30 KZ i osuđen na kaznu u trajanju od 6 meseci, uslovno na 2 godine. Prvostepeni sud u obrazloženju rešenja kojim odbacuje zahtev za rehabilitaciju navodi da je zahtev preuranjen, jer se postupak za zakonsku rehabilitaciju pokreće po službenoj dužnosti od strane organa nadležnog za vođenje kaznene evidencije, pa tek ukoliko ovaj organ uprave ne odluči u roku od 30 dana od dana podnošenja zahteva, osuđeni je ovlašćen da traži od suda, koji je doneo prvostepenu presudu, da donese rešenje o rehabilitaciji. Kako branilac osuđenog nije uz molbu za rehabilitaciju priložio i dokaz da se prethodno obratio navedenom organu uprave, niti da je prošao rok od 30 dana u okviru koga je organ uprave bio dužan da postupi, prvostepeni sud je odbacio zahtev branioca osuđenog kao preuranjen u skladu sa čl.572 st.2 i 3 ZKP.\nPrvostepeni sud je donošenjem ovog rešenja propustio da na pravi način i u potpunosti opredeli odlučnu činjenicu, a koja se odnosi na raniju osuđivanost osuđenog S. D. Pre donošenja pobijanog rešenja sud je propustio da pribavi izvod iz kaznene evidencije za osuđenog S.D., na osnovu koga bi se utvrdilo da li treba primeniti odredbe o zakonskoj ili sudskoj rehabilitaciji. Branilac osuđenog u žalbenim navodima iznosi da je osuđeni višestuko osuđivano lice, pa je sud te navode morao i proveriti putem izvoda iz kaznene evidencije. Ukoliko se iz izvoda iz kaznene evidencije to i utvrdi, sud bi mogao primeniti samo odredbe postupka za sudsku rehabilitaciju.\nNa osnovu odredbe člana 100 KZ, ako je neko lice više puta osuđivano, može se rehabilitovati samo ako su ispunjeni uslovi iz člana 98. (zakonska rehabilitacija) i 99. (sudska rehabilitacija) KZ i to u pogledu svakog krivičnog dela za koje je osuđen. Pri oceni da li će se u takvom slučaju dati rehabilitacija sud će uzeti u obzir okolnosti iz člana 99 st. 2 KZ.\nGreška prvostepenog suda prilikom donošenja pobijanog rešenja o odbačaju zahteva za rehabilitaciju se ogleda i u tome da je sud bio dužan da meritorno odluči o podnetom zahtevu u smislu osnovanosti ili neosnovanosti istog. U odredbama ZKP koje se odnose na sudsku rehabilitaciju nije predviđena mogućnost odbacivanja zahteva za rehabilitaciju po osnovu preuranjenosti istog.\n( Rešenje Višeg suda u Novom Sadu br. Kž2 184/15 od 30.04.2015. godine kojim je ukinuto rešenje Osnovnog suda u Novom Sadu br.Kv 553/15 od 02.04.2015. godine )


Pavlović: Granice Srpske treba zaštititi\nPredsjednik Udruženja građana "Istočna alternativa" Republike Srpske Vojin Pavlović smatra da zbog očekivanog priliva migranata treba zaštititi granice Republike Srpske povećanjem broja policajaca, ističući da je Savjet ministara odgovoran za "aljkav odnos prema migrantskoj krizi".\n"Posebno odgovornim smatramo Ministarstvo bezbjednosti i ministra, te sve bezbjednosne strukture na nivou BiH koje se ponašaju autoritativno u odnosu na entitete, a nisu sposobne ništa da urade da zaštite bezbjednost stanovnika i teritorije i onemoguće nekontrolisani priliv migranata, koji već postaju prijetnja stanovništvu u nekim dijelovima BiH", rekao je Pavlović Srni.\n"Istočna alternativa" upozorava da Savjet ministara svjesno izaziva krizu i problem migranata želi prenijeti na Republiku Srpsku.\n"Cilj je da se destabilizuju i diskredituju institucije i Ministarstvo unutrašnjih poslova Srpske, koje žele proglasiti nesposobnim da se nosi sa migrantskom krizom da bi se tražila međunarodna podrška za ukidanje policije Republike Srpske", ističe se u saopštenju iz ovog udruženja.\nU "Istočnoj alternativi" vjeruju da će se institucije i MUP Republike Srpske izboriti sa ovim problemom koji je veoma ozbiljan za Srpsku i da će ona nakon migrantske krize izaći još jača i organizovanija.


Akcija dobrovoljnog davanja krvi zakazana za sredu – Info LIGA\nAkcija dobrovoljnog davanja krvi održaće se 22.08.2018. godine od 9 do 16 časova u tehničkoj školi. Crveni krst, organizator ovog događaja, ističe kako su potrebe za krvlju svakodnevne, jer su optimalne rezerve krvi 4% na broj stanovnika, kako bi krv u svakom momentu čekala pacijenta.\nTakođe, u toku je primena novog Zakona o transfuziološkoj delatnosti, koji je donet 5. maja prošle godine, tako da tokom 2018.godine sledi prilagođavanje i postepeni prelazak na novi zakon. Njime je predviđeno postepeno ukidanje porodičnog namenskog davalaštva. Krv će se isključivo prikupljati na organizovanim akcijama koje realizuju ovlašćena transfuziološka služba i Crveni krst. U tom cilju će se organizovati veći broj akcija , a samim tim građanima pružiti mogućnost češćih termina kako bi u svom mestu dali krv.\nTermini održavanja akcija do kraja godina su 27. septembar, 24. oktobar, 27. novembar i 26. decembar.\nCrveni krst upućuje apel građanima koji su i do sad bili odgovorni i davali krv da se odazovu i sad. Takođe, svi oni koji do sad nisu dali krv, a žele, mogu obaviti besplatan lekarski pregled i po odobrenju lekara dati krv. Iz ove organizacije ističu kako je učešće građana na organizovanim akcijama dobrovoljnog davanja krvi ključno za dovoljne rezerve krvi za sve pacijente.\nTags: akcijacrveni krst\nU dve akcije za pomoć Marku prikupljeno 127.000 dinara\nNext story Korito reke Moravice veliko gradilište\nPrevious story Saopštenje – Nušićijada je samo jedna i ona se održava u Ivanjici


Cenovne strategije - Seminarski Diplomski Radovi\nGotovi Seminarski Diplomski Maturalni Master ili Magistarski / Obrazovanje / Društvene nauke / Ekonomija i Ekonomika / Cenovne strategije\nPod marketing miks konceptom podrazumevamo odgovarajuću kombinaciju instrumenata (proizvod, cena, distribucija i promocija) koji koji čine ponudu kompanije koja treba da se bazira na informacijama o potrebama i zahtevima ciljnog tržišta. Koncept je ustvari osnova za upravljanje aktivnostima koje čine marketing kao poslovnu funkciju savremene kompanije. Marketing miks odražava sistemski pristup odnosno integraciju marketing aktivnosti da se zadovolje potrebe građana kao potrošača, privrede i društva u proizvodima i uslugama i ostvare ciljeve poslovanja. Koncept marketing miks je neophodan da objasni mogućnost kombinovanja instrumenata pri prilagođavanju ponude pojedinim tržipnim segmentima.\nMarketing miks je rezultat napora preduzeća da izađe u susret potrebama kupaca. Ideja o konceptu se sa pravom pripisuje Kulitonu koji je u jednoj svojoj studiji o troškovima marketinga, napisao da su rukovodioci preduzeća „mikseri elemenata“ koji kombinuju postojeće ili traže nove elemente da bi se došlo do rentabilne ponude preduzeća na tržištu. Bordenu se ta ideja svidela i istu je razradio u kncept marketing miks 50tih godina prošlog veka. Danas je koncept miks opšte prihvaćen u literaturi iz područja marketinga. Borden je odmah postavio dva pitanja na koja je trebalo dati odgovore. Prvo, koji elementi odnosno instrumenti čine marketing miks proizvođača i, koji su to faktori od kojih zavisi optimalna kombinacija onstrumeneta. On je naglasio da drugi mogu imati neku drugu listu instrumenata, odnosno smtrao je da postoje sledeći elementi koji čine marketing miks: planiranje proizvoda, cene, marka proizvoda, kanali distribucije, lična prodaja, privredna propagnda, unapređenje prodaje, pakovanje, izlaganje, usluge, fizička distribucija i pribavljanje i analiza činjenica o marketing aktivnosti .\n27-07-2012 04:26 PM\nOsnovni parameri za definisanje strategije razvoja i eksploatacije bakra Dzemala 0 1,182 02-04-2011 02:47 PM\nCiljevi i strategije u menagementu Dzemala 0 1,454 31-03-2011 03:47 AM\nStrategije ulaska na novo (inostrano) trziste Dzemala 0 1,359 10-02-2011 02:16 PM


Robot za mužu rešava problem nedostatka radne snage - AgroSmart\nPredsednica Vlade Republike Srbije Ana Brnabić i ministar poljoprivrede, šumarstva i vodoprivrede Branislav Nedimović posetili su farmu „Pušin“ u Bačkom Dušanovu nadomak Subotice, koja je subvencijama države kupila dva robota za automatsku mužu krava.\nNedimović je tom prilikom naveo da je država za dva robota isplatila svoj deo – 65 odsto, odnosno 15 miliona dinara.\nPrema njegovim rečima, ovo je važno jer postoji problem za pronalaženje radne snage za ovakve poslove, naročito na farmi.\nRoboti, gde je sve digitalizovano, mogu da prate jedno grlo od početka do kraja, svaku litru mleka, šta se dešava s njim, kog je kvaliteta, imate laboratoriju instaliranu u samom robotu. Ovde samo neko treba da prima podatke na mobilni telefon i da, eventualno, ako se nešto pokvari, zove servisera, objasnio je Nedimović.\nMinistar je naglasio da roboti nisu stigli samo na farme u AP Vojvodini, već da ih je isporučeno ukupno u 14 mesta širom Srbije.\nNedimović je najavio da će u drugoj polovini godine biti drugi poziv za poljoprivrednike, na koji će moći da se javljaju za subvencije za kupovinu ovakvih robota.\nSvako ko ima farmu od maksimalno 200 grla ima pravo da konkuriše. Ovakva vrsta digitalizacije farmi značajno će smanjiti njihove troškove, poručio je ministar.


Fudbaleri Slobode danas gostuju u Tojšićima – Radio Feral\nFudbaleri Slobode danas gostuju u Tojšićima\n02/03/2016 02/03/2016 Mirza Musanovic\t0 Comments\nFudbaleri tuzlanske Slobode, aktuelni lider nogometne Premijer lige BiH, danas će gostovati u Tojšićima, gdje će odigrati prijateljsku utakmicu protiv domaće Sloge.\nUtakmica će se na stadionu „ADA“ sa početkom u 15 sati.\nPrvenstvo u Premijer ligi BiH nastavljeno je proteklog vikenda kada su Tuzlaci donijeli bod sa gostovanja u Banja Luci, gdje su sa Borcem odigrali bez golova 0:0. Utakmica protiv Sloge poslužit će Husrefu Musemiću kao dobar test pred narednu utakmicu koju će Sloboda odigrati u nedjelju na Tušnju protiv Radnika iz Bijeljine, koji za Tuzlacima zaostaje tri boda.\nS druge strane bit će ovo i dobra prilika za trenera Sloge, Fahrudina Kuralića, da se, protiv veoma jakog protivnika, uvjeri u kvalitet svoje ekipe, pred početak proljetnog dijela sezone u Drugoj ligi FBiH „Sjever“, koje počinje za desetak dana.\n← U Kalesiji obilježen Dan nezavisnosti BiH (FOTO)\nU prvoj polovini marta nestabilno i prohladno vrijeme →\nFUDBALERI BOSNE IZ KALESIJE JESENJI PRVACI “SJEVERA”\n18/11/2013 Mirza Musanovic\t0


Telenor Srbija povećao prihode u poslednjem kvartalu 2012.\nTelenor Srbija povećao prihode u poslednjem kvartalu 2012. – Personal magazin\nPrihodi kompanije Telenor Srbija u poslednjem kvartalu 2012. godine iznose 10,678 milijardi dinara, što je povećanje od 8,9 odsto u odnosu na isti period prošle godine. Broj pretplatnika porastao je…\nPrihodi kompanije Telenor Srbija u poslednjem kvartalu 2012. godine iznose 10,678 milijardi dinara, što je povećanje od 8,9 odsto u odnosu na isti period prošle godine.\nBroj pretplatnika porastao je za 2 odsto u odnosu na četvrti kvartal 2011, na 3,2 miliona. Kapitalni troškovi su u u skaldu sa planiranim, iako su znatno smanjeni nakon završetka modernizacije mreže početkom ove godine.\n„Makroekonomska kretanja i konkurencija na tržištu i dalje bitno utiču na naše poslovanje. Ipak, Telenor ostaje odlučan u nameri da i dalje beleži rast prihoda i nastavlja da jača svoju poziciju na tržištu. Ove godine planiramo da podignemo nivo kvaliteta, pokrivenosti i protoka podataka ali i dalje investiranje u Pametnu mrežu i sisteme za brigu o korisnicima,“ kaže Erlan Neten, izvršni direktor finansija kompanije Telenor d.o.o.\nU četvrtom tromesečju 2012. godine, Telenor grupa ostvarila je prihode u vrednosti od 26 milijardi norveških kruna, što predstavlja organski rast prihoda od 5 odsto. Operativni i neoperativni profit pre odbijanja kamate, poreza na prihod i troškova amortizacije (EBITDA) iznosi 8,2 milijarde norveških kruna dok je EBITDA marža 31,5 odsto, a protok operativne gotovine 4,6 milijardi norveških kruna. U celoj 2012. godini, Telenor beleži prihode vredne 101,7 milijardi norveških kruna, operativni i neoperativni profit pre odbijanja kamate, poreza na prihod i troškova amortizacije (EBITDA) iznosi 32,8 milijardi norveških kruna, dok je EBITDA marža 32,2 odsto, a protok operativne gotovine 20,5 milijardi norveških kruna.\nTelenor Srbija povećao prihode u poslednjem kvartalu 2012. was last modified: February 14th, 2013 by Redakcija\n113 zemalja na jednom mestu – Global Leaders Summit Srbija


Edin Džeko i Teemu Pukki donijeli 1.000 funti sretnom kladioničaru na neobičnim opkladama (FOTO) – Sport Centar Edin Džeko i Teemu Pukki donijeli 1.000 funti sretnom kladioničaru na neobičnim opkladama (FOTO) – Sport Centar\nInternetom kruži fotografija sretnog kladioničara koji je uz pomoć Edina Džeke i Teemua Pukkija osvojio nešto manje od 1.000 funti.\nNaime, jedan kladioničar bio je veoma maštovit, pa je kombinovao dva vrlo interesantna i neobična para sa velikim koeficijentima.\nStavio je na tiket da će Edin Džeko postići pogodak protiv Armenije, ali da će selekcija Bosne i Hercegovine izgubiti. Isto tako, odigrao je istu stvar i sa Fincima, Teemu Pukki i poraz njegove selekcije.\nPukki je pogodio sa bijele tačke, a Italija je slavila rezultatom 2:1 na gostovanju. Šta se dešavalo u Jerevanu u duelu Armenije i BiH ne treba ni napominjati, pa je tako ovaj sretnik na pet uloženih funti dobio 975.\nedin dzekoteemu pukki


Škrebić: Prioritet - bolji privredni ambijent - INFORMACIJA JE KAPITAL - Capital.ba\n06. jul. 2017. 07:15 Objavljeno u OSTALO, PRIVREDA\n“To ćemo zahtijevati i od Vlade Republike Srpske i od sindikata, da i jedni i drugi svoje zahtjeve prema oporezivanju i prema pravima usklade sa mogućnostima naše privrede”, naglasio je Škrebić.\nOn smatra da treba omogućiti da, u skladu sa realnošću, sve funkcioniše, odnosno da poslodavci mogu od svojih prihoda plaćati redovno plate radnicima i nastojati da ih povećaju u narednom periodu.\n“Da bi se to desilo privredni ambijent u Republici Srpskoj mora biti bolji, odnosno manji porezi i doprinosi”, napomenuo je Škrebić, koji je juče na Izbornoj skupštini Unije udruženja poslodavaca Srpske u Banjaluci ponovo izabran za predsjednika ove asocijacije u narednom četvorogodišnjem mandatu.\nOn je rekao da u preduzećima “nema socijale i da o socijali treba da brine država”.\nKada je riječ o nastavku dijaloga sa Vladom Republike Srpske i sindikatima u vezi sa zaključivanjem opšteg kolektivnog ugovora u Srpskoj, Škrebić je naveo da Savez sindikata nije želio da razgovara o Zakonu o radu.\n“Republika Srpska ima veoma loš Zakon o radu zato što sadrži veliki dio odredaba iz Opšteg kolektivnog ugovora”, rekao je Škrebić.\nKomentarišući reizbor Ranke Mišić za predsjednika Saveza sindikata Republike Srpske, Škrebić je rekao da su izbori pitanje sindikata, koji bira onako kako misli da njima treba.\nNa Izbornoj skupštini Unije udruženja poslodavaca Republike Srpske Janko Petrović i Dejan Mijić izabrani su za potpredsjednike ove asocijacije. Srna\nKljučne riječi: dejan mijic, dragutin skrebic, Janko Petrović, privredni ambijent, ranka misic, savez sindikata, Unija udruženja poslodavaca Republike Srpske, vlada republike srpske, zakon o radu\nMišić: Potrebna primjena postojećeg Zakona o radu\nMišić: Protesti uoči usvajanja zakona o radu


Novosti iz oblasti tehnologija prevođenja - Spelling.rs\nNovosti iz oblasti tehnologija prevođenja\n21 Dec Novosti iz oblasti tehnologija prevođenja\nPosted at 22:20h in zanimljivo i korisno\tby\tadmin 0 Comments\nNa globalnom nivou, poslednjih godina, Japan predstavlja lidera u razvoju tehnologije prevođenja i inovacija, razvivši tzv. „naočare za prevođenje“.\nNaočare koje u svom čipu poseduju bazu sa stranim jezicima, predstavljene su od strane japanske kuće za proizvodnju mobilnih telefona na sajmu elektronike Ceatec 2013. Ovaj visokotehnološki izum može da projektuje sliku prevedenog teksta preko njegove originalne verzije na stranom jeziku.\nUpravo ovakav dinamičan vid prevođenja čini da se korisnost i primamljivost ovih naočara ne prepoznaje samo u mogućnosti prevođenja, već i u manipulaciji virtuelne slike, te se smatra da će ova inovacija kroz par godina biti veoma korisna za turiste.\nU skladu sa tim, iz NTT Docomo, japanske kompanije koja je predstavila ovaj izum, su prepoznali mogući značaj ovih naočara za turizam, navodeći da će se zahvaljujući tehnologiji prepoznavanja slova omogućiti turistima širom sveta da neometano čitaju jelovnike u restoranima ili obaveštenja u hotelima.\nIako se navodi da su naočare još uvek u fazi ispitivanja, one za sada mogu da prevode na maternji jezik vlasnika sa japanskog, engleskog i kineskog. U ovoj fazi, za prevođenje je potrebno oko pet sekundi, ali se veruje da će u budućnosti taj proces biti brži.\nKao njihova dodatna pogodnost, navodi se i da naočare za prevođenje mogu da zapamte određeni tekst, prenesu ga na bilo koju ravnu površinu i od nje naprave ekran po kojem korisnik može da manipuliše rukom zahvaljujući specijalnom prstenu.\nMeđutim, i pored svih gore navedenih tehnoloških pogodnosti koje ove naočare nose sa sobom, smatra se da je za njihov tržišni uspeh neophodno da postanu primamljivije širem krugu potrošača. Tu se pre svega misli na poboljšanje brzine prevođenja, poboljšanje izgleda, veličine i težine samog aparata, ali i na trajanje baterije.\nPrema najnovijim informacijama, Google se takođe trudi da napravi naočare slične ovim već postojećim, te se stručnjaci za tržišni marketing nadaju da će upravo konkurencija biti ta koja će ubrzati razvoj naočara za prevođenje.\nPrevodilačke usluge na internetu\nArhiva Select Month December 2021 September 2019 April 2018 March 2018 December 2017 July 2017 June 2017 May 2017 December 2016


Junajted grupa se žalila EU zbog pritiska kome je izložena u Srbiji - Društvo - Dnevni list Danas\nPočetna » Društvo » Junajted grupa se žalila EU zbog pritiska kome je izložena u Srbiji\nTV operater Junajted grupa (United Group) se pismom obratio nadležnima za konkurenciju u Evropskoj uniji (EU), optužujući srpsku državu za kampanju maltretiranja koja šteti medijskoj konkurenciji i unutrašnjem tržištu EU, prenosi portal MLex.\n0Piše: Beta 25. novembra 2020. 10.12\nPismo, u koje je MLex imao uvid, je poslato komesarki EU za konkurenciju Margret Vestager uoči nedavno održanog samita lidera EU i zemalja Zapadnog Balkana.\nPortal navodi da je Telekom Srbija, kompanija u državnom vlasništvu koja kontroliše nekoliko medija, u pismu označena kao jedna od strana koja ima najviše koristi od poteza srpskih vlasti, uz napomenu da se „otisak“ te kompanije širi na zemlje članice EU.\nJunajted grupa u pismu opisuje „kampanju uznemiravanja TV operatera, od bušenja guma na automobilima novinara do odbijanja istraga po krivičnim prijavama“ i tvrdi da su mete kablovski TV kanal N1 i portal Nova.rs.\nKompanija navodi da „Srbija ne poštuje svoje obaveze kao zemlja koja teži članstvu u EU, u pogledu medijskog pluralizma i pravne države“ i tvrdi da je „ponašanje države povezano sa paralelnom strategijom jačanja Telekoma Srbija u okviru zemlje i na tržištu EU na način koji šteti konkurenciji“, objavljeno je na sajtu.\n„Operateri u državnom vlasništvu, kao što je Telekom Srbija koji kontroliše nekoliko medija, su zaštićeni od konkurencije kroz nedostatak transparentnosti, državnu pomoć i blagonaklonost srpskih regulatora“, navodi se u pismu Junajted grupe.\nCilj je da se oslabe nezavisni medijski operateri u Srbiji, kao što je United Group, a ojačaju državne kompanije. „Krajnji cilj je proširivanje uticaja Telekoma Srbija na susedne zemlje, uključujući Hrvatsku i Sloveniju,“ tvrdi kompanija.\nJunajted grupa je u vlasništvu investicione firme BC Partners sa sedištem u Amsterdamu, ocenjuje da već ima „dobru saradnju“ sa službama za konkurenciju kojima rukovodi Vestager, kao i sa drugim sektorima Evropske komisije.\nMLex na sajtu navodi da je „nezavisna specijalistička medijska organizacija osnovana u Briselu, koja pruža tržišne uvide, analize i komentare na regulatorne rizike koji bi mogli da utiču na poslovne odluke“.\n„Vlasnik organizacije MLex je LexisNexis, vodeći pružalac pravnih, vladinih, poslovnih i visokotehnoloških izvora informacija, i njegove usluge koriste brojni učesnici u pravnoj industriji i korporativnom svetu“, ukazano je na sajtu.\nEU, Junajted Grupa, krvni pritisak, pritisak